Nekoliko stotina lekara je dobilo ugovore o radu nakon više godina volonterske specijalizacije koju su mnogi sami platili volonirajući u klinikama ili domovima zdravlja. Ugovore su dobile i medicinske sestre.\nU situaciji borbe sa epidemijom, kada su svi medicinski radnici važni, država se konačno dosetila da bi valjalo zaposliti ove ljude: ko bi im, inače, mogao zameriti ukoliko ne bi pristali da se volonterski izlažu riziku od infekcije, u uslovima ekonomske neizvesnosti koja pogađa sve?\nTo je deo onih vrednih ljudi, budućih „migranata u belim mantilima“, koji dok volontiraju paralelno uče nemački i spremaju se da odu iz Srbije, jer nakon specijalizacije često završavaju na birou za nezaposlene, posebno ako nemaju adekvatnu partijsku knjižicu ili porodične veze.\nZbog zabrane zapošljavanja u javnom sektoru iz 2014. godine, procenat nezaposlenih medicinskih radnika je u porastu, a od tada je rastao i broj lekara i medicinskog osoblja koji odlazi u inostranstvo, što je Srbija donedavno, uz druge loše podsticaje, pomagala učešćem u GIZ-ovom projektu Triple win.\nAko se pitate gde je tu trostruki dobitak, niste jedini. Ideja projekta je da su nezaposlene medicinske sestre iz Srbije višak i da treba da idu tamo gde postoji manjak (Nemačka), a da onda šalju novac porodicama putem doznaka i da novostečeno znanje primene po povratku u zemlju – do čega nikad neće doći.\nTretman medicinskih radnika kao viška dok kao građani opravdano strepimo da neće imati ko da nas leči jer Srbija nema dovoljno pedijatara, anesteziologa, radiologa i drugih lekara specijalista, samo je jedna u nizu paradoksalnih situacija sa kojima se suočavamo.\nPredsednik, premijerka i ministar finansija su, najavljujući ekonomske mere borbe sa virusom, iznova pokušavali da legitimišu mere štednje i fiskalne konsolidacije iz prethodnog perioda zbog kojih navodno „Srbija sada ima para“. Ipak, upravo su se ove mere štednje kao i sveopšta pljačka javnih dobara i nesposobno upravljanje društvenim ustanovama, odrazile na urušavanje zdravstvenih ustanova koje se sada bore sa epidemijom.\nUstanove čine ljudi – čak i tamo gde imamo adekvatnu medicinsku opremu, ona ne znači mnogo bez obučenog kadra da se tom opremom koristi.\nUmesto sistemskog pristupa rešavanju problema emigracije medicinskog osoblja i deficita lekarima specijalistima, poslednjih par godina pokrenut je proces zapošljavanja najboljih studenata medicine koji nakon uspešnih studija odmah dobijaju plaćenu specijalizaciju i doktorske studije, preskačući u redu za zapošljavanje znatno iskusnije nezaposlene specijaliste ili volonterske specijalizante.\nPohvalno je nagraditi najbolje, međutim, ovom merom se to ne podstiče jer se sprečava odlazak mlađih, potencijalnih specijalista, ali i ubrzava odlazak obučenih i iskusnih kojima nije omogućeno da konkurišu za posao i da se tako uporede sa mlađim kolegama u izvrsnosti.\nMoramo da se spremamo, bez ikakvog čekanja da epidemija i vanredno stanje prođu, za odbranu ustanova javnog zdravlja od daljeg urušavanja i privatizacije, ali i za adekvatnije vrednovanje ljudi koji nam čuvaju zdravlje.\nOni su u borbi protiv covid-19 posebno ugrožena grupa sa, do sada, 642 zaraženih, od čega osmoro preminulih lekara.\nOvi se heroji vrednuju tako što se sistemski misli o tome ko će im čuvati decu i pomagati im oko škole na daljinu dok rade. Umesto da grupe lekara iznajmljuju stanove za samoizolaciju ili uopšte zaštitu svojih porodica od virusa, kao da već ne pružaju dovoljno, prazni hoteli bi mogli da im se stave na raspolaganje.\nNajzad, njihovo se dostojanstvo ne sme dovoditi u pitanje onemogućavanjem da govore o svom iskustvu i uslovima rada – od zabrane nošenja maski „da ne plaše pacijente“ do javnih pretnji onima koji progovore o nedostatku opreme ili drugim propustima.\nIzvor: Danas, 21. april 2020. godine


Medjunarodna agencija za nuklearnu energiju o nuklearnim ambicijama Irana - 2004-03-08\nDirektor Medjunarodne agencije za atomsku energiju izjavio je juèe da je ozbiljno zabrinut zbog propusta Irana da pruži sve detalje o svom nuklearnom programu i dodao da preostala pitanja moraju biti uskoro rešena. Saradnica Glasa Amerike Melani Sali javila se iz Beèa:\nDirektor Medjunarodne agencije za atomsku energiju, Mohamed El Baradei, rekao je odboru guvernera te agencije iz 35 zemalja da je Iran prikrivao svoje istraživaèke aktivnosti na nuklearnom planu, ukljuèujuæi rad na planovima za konstrukciju savremenih centrifuga koje bi mogle biti upotrebljene za proizvodnju nuklearnog oružja. Iran je pružio Medjunarodnoj agenciji za atomsku energiju deklaraciju o svojim nuklearnim aktivnostima prošlog oktobra, tvrdeæi da je potpuna. Medjutim, inspektori koji rade u Iranu od tada su pronašli skrivenu nukleranu tehnologiju na vojnim lokacijama. Sjedinjene Države tvrde da to ukazuje da iranski program nije mirnodopski, kako to Teheran tvrdi. Iranski izaslanik u Ujedinjenim nacijama u Beèu, Piruz Hoseini, rekao je juèe novinarima da je postojalo nerazumevanje povodom toga kakve je informacije Medjunarodna agencija za atomsku energiju oèekivala: ”Ovo je pitanje razlika u stavu ili razlièitih pravnih gledišta izmedju naših tehnièara i Medjunarodne agencije. Inspektori su smatrali da smo mi morali sve da prijavimo, iz obaveze u skladu sa sporazumom o bezbednosti.“\nHoseini je dodao da Iran u potpunosti saradjuje sa Medjunarodnom agencijom za atomsku energiju. Medjutim, direktor te agencije, Mohamed El Baradei, izjavio je kako je od vitalne važnosti da Iran u predstojeæim mesecima obezbedi kompletni iskaz o svim svojim nuklearnim aktivnostima. On je opisao nedavne propuste kao korak unazad za politiku transparentnosti, koju je proglasio Teheran. Medjunarodna agencija za atomsku energiju još uvek istražuje iranski izveštaj o tome kako se konataminacija visoko obogaæenim uranijumom našla na mestu koje je Iran pokušao da oèisti pre no što su inspektori dobili odobrenje za pristup tom objektu. Odbor Medjunarodne agencije za atomsku energiju æe, prema oèekivanjima, usvojiti oštru rezoluciju o Iranu kasnije ove nedelje. Takodje juèe, gospodin El Baradei je hvalio saradnju Libije sa Medjunarodnom agencijom za atomsku energiju, koja je obuhvatila informacije o globalnom crnom tržištu nuklearne tehnologije. Libija æe sutra potpisati kako je reèeno, ”dodatni protokol“, kojim æe inspektorima Medjunarodne agencije biti omoguæen slobodniji pristup nuklearnim objektima. Medjutim, gospodin El Baradei je takodje ponovio svoje tvrdnje da su i Iran i Libija godinama kršile medjunarodne sporazume o bezbednosti. On je istakao da obe zemlje sada moraju da pruže potpune izveštaje.


Starčevci na trećem mestu | Pančevac\nVi se nalazite ovde: Glavna » Sport Borilački\nStarčevci na trećem mestu\n30.09.2014 16:38·0 komentaraPregleda: 372\nNa kvalifikacionom turniru za popunu Prve džudo lige Srbije, koji je održan 27. septembra u Rumi, DŽK Akademija „Jočić” iz Starčeva zauzeo je treće mesto. To su bile prve kvalifikacije u kojima su učestvovali timovi iz čitave Srbije, s ciljem da svi zainteresovani klubovi pokušaju da se izbore za direktan plasman u prvoligaško društvo.\nOvog puta to je uspelo ekipama Rume i Radničkog iz Beograda. Starčevci su pobedom nad ekipom Bora zauzeli treće mesto, pa nisu uspeli da se kvalifikuju za Prvu ligu. Ipak, treba da ostane zabeleženo da su Siniša Šupić i Marko Jočić svojim pobedama sjajno predvodili Akademiju, a njima uz rame bili su i: Ivan Kuraji, Nebojša Stojanović, Marko Milojević, Mihajlo Vojinović i Miloš Ranković.\n(Opširnije u štampanom izdanju „Pančevca”)


ZAKON O ORGANIZACIJI I NADLEŽNOSTI DRŽAVNIH ORGANA U SUZBIJANJU ORGANIZOVANOG KRIMINALA, TERORIZMA I KORUPCIJE: Primena Zakona počinje 1. marta 2018. godine i predviđa da će počinioci krivičnih dela vezanih za korupciju, pranje novca, poreske utaje biti na udaru posebnih timova obučenih za dela finansijskog kriminala\nSvi koji počine krivična dela vezana za korupciju, pranje novca, poreske utaje, ili oštete državni ili opštinski budžet biće na udaru posebnih timova obučenih za dela finansijskog kriminala. Nikome neće biti gledano kroz prste, bez obzira na to da li je reč o običnim ljudima, tajkunima ili državnim funkcionerima, poručuje ministarka pravde Nela Kuburović.\nOna navodi da će od marta 2018. godine početi primena Zakona o organizaciji i nadležnosti državnih organa u suzbijanju organizovanog kriminala, terorizma i korupcije ("Sl. glasnik RS", br. 94/2016), koji uspostavlja četiri posebna odeljenja, koja će se baviti isključivo krivičnim delima sa koruptivnim elementom.\nU javnosti se uveliko spekuliše da će se baš u martu menjati i Ustav Republike Srbije ("Sl. glasnik RS", br. 98/2006), što je obaveza i po Poglavlju 23. Tu se otvara i pitanje - da li će biti izmenjena i preambula po kojoj je Kosovo i Metohija sastavni deo Srbije, a ministarka tim povodom navodi:\n- Trudim se da kao ministar pravde na odgovoran i ozbiljan način radim svoj posao. Kada je reč o izmenama Ustava u oblasti pravosuđa, te izmene će svakako ići u smeru jačanja nezavisnosti, kroz drugačiji postupak izbora sudija i tužilaca. To podrazumeva izmeštanje izbora iz Skupštine i stavljanje u nadležnost Visokog saveta sudstva i Državnog veća tužilaca. -\n- Prema Akcionom planu, za poglavlje 23 moramo da smanjimo uticaj zakonodavne i izvršne vlasti u postupku izbora nosilaca pravosudnih funkcija, kao i da promenimo sastav Visokog saveta sudstva i Državnog veća tužilaca. Jednoglasno je zaključeno da predstavnik skupštinskog Odbora za pravosuđe ne treba da bude član saveta, dok je pitanje učešća ministra još otvoreno. Od 11 članova VSS-a, trenutno, sudije čine sedam, ima i predstavnika advokature i profesure i dva predstavnika druge dve grane vlasti.\n- Poslednjih godina dosta je urađeno na rasterećenju sudova. Uvedeni su javni izvršitelji, koji su značajno doprineli efikasnosti izvršnog postupka. Samo u poslednjih godinu dana, zahvaljujući novom Zakonu o izvršenju i obezbeđenju ("Sl. glasnik RS", br. 106/2015 i 106/2016 - autentično tumačenje), rešeno je oko 1,7 miliona starih izvršnih predmeta. Tu su i javni beležnici, koji su od sudova preuzeli određene poslove, što je dodatno uticalo na njihovo rasterećenje. Ostavinske rasprave koje danas rade beležnici, ranije su trajale po godinu i duže, a sada za mesec dana možete da dobijete rešenje. Sudovi su rasterećeni i zahvaljujući primeni sporazuma o priznanju krivice i načelu oportuniteta. U 2016. je od oportuniteta prihodovano 600 miliona dinara, a deo tog novca usmeren u obnavljanje fiskulturnih sala, nabavku medicinske opreme, porodilište u Čačku...\nIzvor: Vebsajt Novosti, Vojislava Crnjanski Spasojević, 27.10.2017.


TotalCar.rs » Ford ulaže 4,5 milijardi dolara u vozila na električni pogon\n0 komentara 2648 pregleda\nKompanija Ford će do 2020. uložiti dodatnih 4,5 milijardi dolara u razvoj električnih vozila. Ova globalna investicija usmerena je na lansiranje čak 13 novih modela na struju, što je u skladu sa ambicioznim planom da do kraja decenije 40 procenata Fordovih modela bude ponuđeno sa elektropogonom.\nVeć krajem sledeće godine u proizvodnju ulazi novi Ford Focus Electric, sa potpuno novim DC brzim punjačem, koji obezbeđuje 80 odsto punjenja za 30 minuta. Time će vreme punjenja koje obezbeđuje radijus kretanja od 160 kilometara biti skraćeno za dva sata u poređenju sa aktuelnim modelom Focus Electric.\nNovitet će doneti još nekoliko važnih inovacija za kupce u Evropi i Severnoj Americi. SmartGauge sa EcoGuide LCD instrument tablom nudi multi prilagodljive displeje koji omogućavaju vozaču da u realnom vremenu prati korišćenje električne energije što pomaže pri uspostavljanju efikasne potrošnje. BrakeCoach predstavlja još jednu „pametnu“ karakteristiku koja služi za maksimizaciju energije dobijene regenerativnim sistemom kočenja. Što se više energije prikupi kočenjem, više se vraća u bateriju.\nVažno je i to da zabavni karakter vožnje neće biti zapostavljen kod električnog Focusa. Ovaj model će ponuditi agilno upravljanje, sigurno „ležanje“ i prepoznatljiv osećaj povezanosti vozača sa drumom.\nFordova strategija u pogledu električnih vozila predstavlja ambiciozan odgovor na tendenciju globalnog rasta potražnje za čistijim i efikasnijim vozilima. Pokretanje novih projekata dovelo je do ekspanzije inženjerskih timova Forda u Evropi i Kini, specijalizovanih za istraživanje i razvoj oblasti električnih vozila.\nVeliku novost predstavlja i to što će Ford prilikom razvoja električnih vozila dobrim delom donositi odluke na osnovu iskustva korisnika.\n„Naš cilj nije da ponudimo najveću količinu tehnologije u vozilu, već da je na najoptimalniji način implementiramo i organizujemo tako da kod korisnika izazove uzbuđenje i zadovoljstvo“, kaže Raj Nair, izvršni potpredsednik zadužen za razvoj vozila i šef tehničkog odeljenja u kompaniji Ford. „Posmatranje i analiza povratnih informacija od korisnika nam omogućava da jasnije sagledamo koje funkcije i karakteristike oni zaista koriste i cene“.\nPored tradicionalnog istraživanja tržišta, Ford se sve više okreće i socijalnom metodu istraživanja na globalnom nivou, kroz posmatranje i analizu interakcije korisnika i vozila. Na taj način dolazi do novih saznanja u pogledu kognitivnih, socijalnih, kulturnih, tehnoloških i ekonomskih finesa koje utiču na dizajn proizvoda. Sledeće godine Ford će udvostručiti broj projekata koji koriste etnografska istraživanja, a tim sociologa već mesecima istražuje teme kao što su budućnost luksuznog prevoza i kako ljudi formiraju odnos prema svojim automobilima.\n„Mi smo otišli dalje od samog dizajniranja proizvoda za prevoz putnika od tačke A do tačke B “, objašnjava Nair i dodaje da Ford razmatra način na koji kupci vrše interakciju sa vozilima što rezultira jedinstvenom slikom iskustva, što pomaže u pronalaženju rešenja koja će oduševiti klijente i njihove živote učiniti boljim.\nGlobalna ekspanzija istraživanja i razvoja programa električnih vozila omogućava timovima inženjera iz ove oblasti da dele zajedničke tehnologije i da testiraju baterije virtuelno i u realnom vremenu, što vodi ka ubrzanom razvoju nove tehnologije uz istovremeno smanjenje troškova za skupe prototipove.\nFord se ambiciozno širi u Evropi i Kini u cilju bržeg istraživanja i razvoja tehnologije baterija za nova tržišta. Korišćenjem inovativnih hardverskih i softverskih sistema nazvanih HIL (Hardware in a Loop) u virtuelnom okruženju se simulira ponašanje baterije i kontrolnih modula u različitim režimima rada i okruženjima.\n„Baterije predstavljaju životnu snagu svakog električnog vozila i mi smo već 15 godina posvećeni jačanju našeg vođstva u pogledu istra živanja i razvoja baterija“, rekao je Kevin Layden, direktor Fordovog programa elektrifikacije.\nMazda MX-5 RF stiže u Njujork\n10 automobila iz sveta mašte\nVolvo – rekordna prodaja vozila\nNovi sedan iz Bugatti-ja na Audi A8 platformi


Srpski bokser brani titulu\nTačno vrijeme: 2020-04-10 22:00:45\nObjavljeno utorak, 27 mart 2012 16:39\nStudentski oglasi Foča, Auto oglasi Foča, Oglasi prodaja računara Foča SZR Petrović (stolar) Foča\nSrpski bokser i evropski šampion u kruzer kategoriji WBO verzije Nenad Borovčanin rekao je u utorak da će titulu braniti 4. maja u hali Lagator u rodnoj Loznici.\n"Tokom cele moje profesionalne karijere Lozničani su me pitali kada će biti meč u Lagatoru, srpskom hramu boksa. Nisam znao kada će to biti, ali sam znao da to treba da bude veliki meč, veliki spektakl. Sada znam odgovor, bice to 4. maja 2012.", kazao je Borovčanin.\nOn je titulu evropskog šampiona osvojio u Banjaluci 2011. pobedom protiv Bugarina Konstantina Semerdžijeva, a uspešnu odbranu imao je 23. decembra iste godine u Novom Sadu kada je pobedio Nemca Larsa Buholca.\nSrpski bokser u profesionalnom ringu ima 29 pobeda (20 nokautom) bez poraza i posle upeha prošle godine dospeo je na osmo mesto WBO rang liste, čime je stekao pravo da izazove svetskog šampiona, takođe, Nemca Marka Huka.\nIpak, pre borbe za svetski tron, Borovčanin će opet braniti evropsku titulu a protivnik na meču u Loznici još nije poznat. Mogući protivnici su Aleks Moglievski i Mario Štajn iz Nemačke, Francuz Kristof Detinže i Italijan Mikele De Meo.


Vučić razgovarao sa političkim predstavnicima kosovskih Srba – Balkanekspresrb.rs\nVučić razgovarao sa političkim predstavnicima kosovskih Srba\nDogovoreno je da Aleksandar Jablanović više ne obavlja funkciju predstavnika Liste Srpska, a da tu dužnost ubuduće obavlja šef poslaničke grupe te liste Slavko Simić\nAleksandar Jablanović i Mako Đurić\nPREDSEDNIK Vlade Srbije Aleksandar Vučić, direktor Kancelarije za Kosovo i Metohiju Marko Đurić i ministar za rad, zapošljavanje, boračka i socijalna pitanja Aleksandar Vulin, razgovarali su danas sa političkim predstavnicima kosmetskih Srba.\nNa sastanku je diskutovano o aktuelnoj političkoj situaciji na KiM i ostatku Srbije, izazovima vezanim za prijem samoproglašenog Kosova u Unesko, ekonomskim i socijalnim problemima našeg naroda u Pokrajini, formiranju Zajednice srpskih opština, kao i političkim nesuglasicama unutar Liste Srpska.\nZaključeno je da je čvrsto jedinstvo srpskih političkih predstavnika na KiM imperativ i uslov nacionalnog opstanka Srba u Pokrajini.\nDogovoreno je da Aleksandar Jablanović više ne obavlja funkciju predstavnika Liste Srpska, a da tu dužnost ubuduće obavlja šef poslaničke grupe te liste Slavko Simić. Ta izmena biće u najkraćem roku registrovana i u relevatnim prištinskim institucijama. Aleksandar Jablanović će u narednom periodu obavljati drugu odgovornu javnu funkciju u sistemu Vlade Republike Srbije. Promena na čelu Liste nije izazvana medijskim napadima i manipulacijama, već potrebom da Srpska bude još jača i jedinstvena.\nUčesnici sastanka saglasili su se da će sve eventualne nesuglasice među političkim predstavnicima Srba na KiM rešavati unutar Liste Srpska i u koordinaciji sa Kancelarijom za KiM Vlade Srbije.♦\nTagsAleksandar Jablanović Aleksandar Vučić Aleksandar Vulin KiM Marko Đurić Slavko Simić\nSkupština Srbije: usvojen Zakon o šumama


Carinski terminal ostaje na Rači | Privredna Komora Republike Srpske – Chamber of Commerce and Industry of Republic Srpska\nBy Vladimir Blagojevic 22. августа 2019. Aktuelnosti, slide No Comments\nCarinski terminal na graničnom prelazu Rača kod Bijeljine ostaje na istoj lokaciji, ali se moraju naći dodatna sredstva za održavanje ovog graničnog i carinskog terminala.\nOvo je dogovoreno u Banjaluci na sastanku predstavnika špeditera i Udruženja prevoznika Republike Srpske sa rukovodstvom Uprave za indirektno oporezivanje /UIO/ BiH.\nPredsjednik Udruženja prevoznika iz Republike Srpske za domaći i međunarodni transport Nikola Grbić rekao je da granični prelaz i carinski terminal Rača ostaje na postojećoj lokaciji.\nGrbić je rekao da će se raditi na poboljšanju uslova na graničlnom prelazu Rača, ističući da će se ispred Udruženja prevoznika i Privredne komore Republike Srpske podnijeti inicijativa nadležnim institucijama da se izdvoje dodatna sredstva za održavanje ovog graničnog i carinskog terminala.\n„Za nas prevoznike i špeditere je najvažnije da se neće nikakve aktivnosti dešavati u pogledu premještanju graničnog prelaza i carinskog terminala Rača. Radićemo na poboljšanju uslova“, zaključio je Grbić.\nPortparol Uprave za indirektno oporezivanje /UIO/ BiH Ratko Kovačević rekao je da je zajednički zaključeno da se na određeni način moraju naći sredstva da se ovaj carinski terminal popravi u smislu uslova da bi mogao zadovoljavati minimalne standarde u radu.\n„To je moguće na način da se pokrene određena inicijativa, a to je da se dio sredstava koji se prikupi od naplate terminala da na raspolaganje UIO, kako bi ta sredstva mogli ulagati u investiciono održavanje svih objekata kojima rukovodi Uprava. U međuvremenu, treba nastojati da se pokušaju dobiti određena sredstva koja će biti uložena u postojeći carinski terminal na Rači“, pojasnio je Kovačević.\nPredstavnik špeditera Radmila Koprivica rekla je da je postignut dogovor da se uredi postojeći carinski terminal na graničnom prelazu Rača.\n„Naš zahtjev ostaje da carinska ispostava ostaje na istoj lokaciji, ali da se poboljšaju uslovi njenog rada. Nama je važno da ostane carinski terminal na postojećoj lokaciji zato što bi nam se preseljenjem carinske ispostave smanjivao posao i povećavali troškovi, koje ne bi mogli izdržati“, zaključila je Koprivica.


U petak 7.08.2020. na Srebrnom jezeru kod Velikog Gradišta održana je izborna regata za Balkanski šampionat za kadete i juniore, Evropsko juniorsko prvenstvo i kvalifikaciona trka za seniore B. Sve ekipe našeg kluba izveslale su maksimalno se zalažući, ovim putem pohvaljujemo sve posade na izuzetnoj borbenosti i ukazanoj želji za pobedom.\nU kadetskoj konkurenciji veslačice našeg kluba u četvercu skul u sastavu Andrea Poleksić, Tamara Lakićević, Jelena Erić i Ljubica Tešamanović bile su prve ispred veslačice Crvene zvezde, i stazu dugu 2000 metara izveslale su za 7:14,32 i na taj način izborile plasman na Balkanski šampionat.\nTakođe naš kadetski četverac bez kormilara u sastavu Nemanja Luledžija, Lazar Stanimirović, Nikola Letić i Ilija Ivković prošli su prvi kroz cilj sa vremenom 6:45,87 i tako izborili plasman na Ballanijadu.\nNaša junirka Maša Bugarski bila je najbolja u skifu i osvojila prvo mesto sa vremenom 8:06,14. U konkurenciji juniora naši vicešampioni Balkana Dušan Belić i Ranko Samardžija su izgubili od kolega iz Grafičara za 28 stotih delova sekunde.\nNaš veslač Strahinja Pavišić je u kombinaciji sa kolegom iz Grafičara bio najbolji u konkurenciji kadeta u dublu, izveslano vreme 7:01,72.\nNaši mlađi kadeti u četvercu skul nisu uspeli da izbore normu iako su se sjajno borili, u ovom čamcu veslali su Mihajlo Dedić, Luka Višacki, Veljko Kmekić i Danilo Đokić, sjajno su se borili i izveslali svoje najbolje vreme 6:26,96.


Otvoreno o politici sa ambasadorom - Nj.E. Janom Lundinom - Sweden Abroad\nŠvedska je nedavno dobila novu izjavu vlade, novi budžet i novu ministarku spoljnih poslova, An Linde. Sledi članak u kojem ambasador Švedske, Nj.E. Jan Lundin, iznosi svoje stavove o nekim od najvažnijih tema za Švedsku, Srbiju i Crnu Goru.\nTežnja za demokratijom\n„Demokratija, kako je vidimo u Švedskoj i EU, je na mnogo načina ugrožena širom sveta. Konzervativne snage jačaju i ljudska prava se ponekad krše. Švedska želi da na ovim pitanjima radi na globalnom nivou, ali i na lokalnom nivou u Srbiji i Crnoj Gori“, rekao je ambasador Lundin. „Kako će se to postići, ostaje da se vidi, ali postoje mogućnosti da se na i na državnom i na lokalnom nivou radi putem različitih seminara, diskusija i događaja na kojima se Švedska bori za vrednosti EU.“\n„Važno je da se sprovodi feministička spoljna politika, jer su ravnopravnost i prava žena značajna kada se društvo i demokratija jačaju. Ambasada Švedske planira da, na primer, organizuje seminar o feminizmu u Sandžaku, u Novom Pazaru – to je bošnjački deo Srbije. Veoma je važno voditi dijalog sa predstavnicima Bošnjaka i Muslimana u Srbiji, jer Švedska tako može da upozna ugao gledanja Sandžaka na ravnopravnost i da sagleda da li je on u skladu sa švedskom percepcijom. Važno je da se o tim pitanjima vodi dijalog“, kaže ambasador Lundin.\nAn Linde - nova ministarka spoljnih poslova u Švedskoj\nSpoljnu politiku Švedske karakterišu konsenzus i kontinuitet. Ambasador Lundin navodi da bi pitanja globalizacije na njenom novom poslu mogla da dobiju na važnosti, budući da je An Linde stekla veliko iskustvo kao ministarka za spoljnu trgovinu. Međutim, ambasador Lundin ne predviđa da će biti bitnih promena u spoljnoj politici Švedske.\nNova predsednica Evropske komisije Ursula von der Lejen izjavila je da želi da približi zemlje Zapadnog Balkana Evropskoj Uniji. Novi komesar za proširenje je iz Mađarske, države koja podržava dalje proširenje, a ambasador Lundin smatra da to može biti dobro za ceo region Zapadnog Balkana. „Međutim, Srbija i Crna Gora moraju da pokažu opipljive rezultate u jačanju institucija i vladavini prava, što može jednostavno da potraje, bez obzira na to ko je u Briselu. Najzad, o ovim pitanjima odlučuje Savet EU, a ne Komisija."\nDogađaji u Srbiji i Crnoj Gori\nŠvedska podržava Srbiju u sektoru zaštite životne sredine i u otvaranju poglavlja 27 pravnih tekovina EU. Da bi se Poglavlje 27 otvorilo, potrebno je mnogo priprema, Srbija na primer treba da uskladi funcionisanje ministarstva zaštite životne sredine sa zahtevima koji proizilaze iz procesa EU-integracija. Što se tiče vladavine prava (Poglavlja 23 i 24), zabrinjavajuće je da ustavne reforme, koje se tiču imenovanja i kontrole sudija i tužilaca, traju duže nego što se očekivalo. Srbija tek treba da uspostavi dobre rezultate u oblastima, na primer, borbe protiv korupcije na visokom nivou i ratnih zločina, kao i protiv krivičnih dela kao što je pranje novca.\nCrna Gora je postigla nešto bolji uspeh u radu sa poglavljima 23 i 24 pravne tekovine EU, na primer borbom protiv korupcije na visokom nivou. „Crna Gora je takođe spojila svoju spoljnu politiku sa EU i, na primer, uvela sankcije Rusiji, što Srbija nije učinila“, objašnjava ambasador Lundin.\nKako integracija u EU doprinosi većem broju radnih mesta u Srbiji?\n„Švedska, jedna od najvećih bilateralnih zemalja donatora u porodici EU, dodelila je Srbiji tokom 2019. godine oko 13 miliona evra. EU je tokom 2018. godine izdvojila 188 miliona evra, isključujući programe za više država koji uključuju IPA region, a to otvara mnoga radna mesta u Srbiji. Radna mesta se automatski otvaraju kada se, na primer, grade sistemi kanalizacije i kada se finansiraju različiti projekti. Evropske i švedske kompanije, kao što su IKEA, Ericsson i Tetra Pak, ulažu u Srbiju, što takođe stvara mnogo radnih mesta. IKEA je, na primer, zaposlila stotine ljudi dok je preuzela korporativnu društvenu odgovornost. Broj radnih mesta u Srbiji raste i EU je deo toga“, rekao je ambasador Lundin.\nZaštita životne sredine koja vodi do novih radnih mesta\nRad na prilagođavanju evropskim standardima kada je reč o životnoj sredini, preradi vode i upravljanju otpadom stvoriće i već stvara mnoga radna mesta. „Veliki sam optimista kada je u pitanju oblast zaštite životne sredine i u Srbiji i u Crnoj Gori. Pored ekoloških reformi koje podržavaju međunarodna zajednica i međunarodne finansijske institucije, poslovnoj zajednici je takođe u interesu da se prema životnoj sredini dobro postupa - to može da doprinese na različite načine. Kao primer mogao bih da navedem da su investitori u Luštica Bay zahtevali da se izgradi postrojenje za prečišćavanje vode, umesto da se u more ispumpava neprečišćena kanalizacija, i to je učinjeno."\nZašto mladi treba da ostanu u Srbiji i Crnoj Gori\n„Danas se zemlje u EU suočavaju sa ozbiljnim nedostatkom radne snage i starenjem stanovništva. Dakle, potpuno je moguće da mlada osoba napusti Srbiju ili Crnu Goru kako bi radila u stranoj državi koja ima potrebu za radnom snagom i gde se nudi veća plata. Međutim, verujem da će mnogi mladi ljudi odlučiti da ostanu u Srbiji i Crnoj Gori, jer nezaposlenost opada, plate rastu i otvara se više radnih mesta. „Krv nije voda“, kaže ambasador Lundin, podsećajući na činjenicu da seoba u inostranstvo podrazumeva rastanak od prijatelja i porodice, a da su prijatelji i porodica važni. "Ne treba automatski verovati da je visoka plata isto što i bolji život."\nŠah u Ulcinju\nU novembru će ambasador Lundin otputovati u Ulcinj u Crnoj Gori, gde će učestvovati u Evropskom klupskom kupu u šahu, kao predstavnik Berlina. „Ovo će biti zabavno jer će se evropski klupski timovi okupiti na nedelju dana da jedni protiv drugih igraju šah. Možda je ovo dosadan period za obilazak prirodnih lepota Ulcinja, ali je idealan za igranje šaha “, zaključuje ambasador Lundin.\nŽelimo mu puno sreće na Evropskom klupskom kupu!\nHana Biberović je diplomirala na evropskim studijama, trenutno dopunjava studije praksom u ambasadi Švedske u Beogradu – u Odseku za politiku, trgovinu i javnu diplomatiju. Biberovićeva je prethodno završila stručnu praksu u kancelariji Evropske komisije u Švedskoj, gde se razvilo njeno interesovanje za rad u institucijama EU. To je između ostalog dovelo do toga da Biberovićeva radi kao Studentski ambasadora za instituciju EU - EPSO, dok je bila na poslednjoj godini svojih osnovnih studija.


Poreska »crna lista« u FBiH: Javna preduzeća najveći dužnici Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuPosao PosaoPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Posao PrivredaTržišteAnalize Privreda\nPoreska »crna lista« u FBiH: Javna preduzeća najveći dužnici Predrag Klincov 19.09.2012 19:30 SARAJEVO - Najveći poreski dužnici u FBiH su javna preduzeća - "Željeznice FBiH" sa dugom od 142,5 miliona KM, "Elektroprivreda BiH", sa 100,3 miliona KM i Rudnik mrkog uglja Zenica sa 39,9 miliona KM, otkrivaju podaci Poreske uprave FBiH.\nPoreska uprava FBiH danas je na svojoj internet stranici objavila spisak sa 194 poreska obveznika čija su dugovanja po osnovu direktnih poreza i doprinosa, zaključno s krajem prvog polugodišta 2012, iznosila više od milion KM.\nObjava "crne liste" omogućena je donošenjem izmjena i dopuna Zakona o Poreznoj upravi FBiH, kojim se to pitanje ranije tretiralo kao "poreska tajna".\nČetvrta na listi poreskih dužnika je zenička Željezara sa dugom od 38,2 miliona KM, koju slijede "Agrokomerc" iz Velike Kladuše sa 35,9 miliona KM, Služba za zapošljavanje Unsko-sanskog kantona sa 29,2 miliona KM, "Fortuna" Gračanica 24,5 miliona KM, "Borac konfekcija" iz Travnika sa 22,6 miliona, "Aida" Tuzla sa nepunih 19 miliona, dok top 10 listu dužnika zaključuje sarajevska firma AS-ES sa dugom od 18,9 miliona KM.\nIza njih se po visini duga nalaze kladionice "Derby Bet Shop" iz Mostara sa 17,9 miliona i "Premier World Sport" iz Čitluka sa 15,9 miliona KM.\nLista se nastavlja firmom "Kalen" iz Zenice, koja Poreskoj upravi FBiH duguje 15,6 miliona KM, zatim, "Vitezitom" iz Viteza sa 14,7 miliona, Rudnikom mrkog uglja Banovići sa 13,8 miliona, mostarskim "Hepokom" 12,75 miliona, KJKP "Gras" Sarajevo 12,4 miliona, "Intersport" Mostar 11,65 miliona KM. Spisak poreskih obveznika sa dugom od više od 10 miliona KM zaključuje "Vodovod" iz Mostara sa dugom od 11,4 miliona KM.\nObjava "crne liste" omogućena je donošenjem izmjena zakona\nU Poreskoj upravi FBiH podsjećaju da je donošenjem izmjena Zakona o Poreznoj upravi FBiH koji je stupio na snagu u martu 2012. propisana mogućnost davanja podataka o dospjelom, a neplaćenom dugu na zahtjev sredstava javnog informisanja.\nZbog velikog broja poreskih obveznika i promjenjivosti podataka Porezna uprava Federacije BiH će ubuduće podatke o stanju duga objavljivati kvartalno putem web stranice. Pregled poreskih obveznika dužnika može se pogledati na internet stranici www.pufbih.ba.


Radio TV Stara Pazova - Odbojkašice u Kupu pobedile Partizan, odbojkaši sutra dočekuju Niš\nOdbojkašice u Kupu pobedile Partizan, odbojkaši sutra dočekuju Niš\nOdbojkašice Jedinstva iz Stare Pazove, upisale su sinoć pobedu u Beogradu nad ekipom Partizana u prvoj utakmici četvrtfinala Kupa Srbije. Iako su domaće odbojkašice povele sa 25:23, usledio je preokret i naredna tri seta osvojile su staropazovčanke 25:18, 25:22 i 25:20. Druga utakmica ¼ finala odigraće se u Staroj Pazovi 4. decembra, a u polufinale će se plasirati ekipa koja prva dođe do dve pobede.\nOdbojkaši Jedinstva, sutra na svom terenu igraju utakmicu 8. kola Banka poštanska štedionica superlige Srbije, a protivnik će im biti ekipa Niša. Staropazovački odbojkaši trenutno su na 9. mestu na tabeli dok su nišlije na 3. mestu. Dve ekipe su već odmerile snage pre mesec dana u 1/8 finala kupa Srbije, kada je u Staroj Pazovi, ekipa Niša slavila ubedljivo sa 3:0 u setovima.


Delegacija Kanade u poseti Skupštini i Vladi Vojvodine | Autonomija\nDelegacija Kanade u poseti Skupštini i Vladi Vojvodine\nVojvodina može da posluži kao primer u regionu\nDelegacije Senata Kanade i Skupštine i Vlade Vojvodine razgovarali su danas u Novom Sadu o značaju multikulturalnosti i višejezičnosti, kao i o ekonomskoj saradnji, preneo je Biro za odnose s javnošću pokrajinske vlade.\nPredsednik Skupštine Vojvodine Ištvan Pastor rekao je da Vojvodina može da posluži kao primer u regionu, kada je u pitanju unapređenje i očuvanje multinacionalnosti.\nOn je posebno istakao značaj i važnost Radio-televizije Vojvodine koja kao pokrajinski javni servis emituje program na 10 jezika i snažno doprinosi očuvanju i negovanju specifičnosti Vojvodine.\nPastor je gostima iz Kanade poručio da su pokrajinske institucije spremne da pruže svu moguću podršku i ohrabre kanadske investitore da u većem broju investiraju u Vojvodinu, na obostranu korist.\nPredsednik Senata Kanade Noel Kinsela rekao je da Kanada, zbog svoje multikulturalnosti, odlično razume sve prednosti i izazove funkcionisanja takvih sredina.\nOn je ocenio da je poljoprivreda oblast koja ima veliki potencijal za zajedničke projekte, kao i IT sektor.\nKinsela je o mogućnostima ekonomske saradnje razgovarao i sa vojvođanskim premijerom Bojanom Pajtićem.\nPajtić je rekao da je kruna saradnje sa kanadskim ulagačima do sada kompanija Magna siting (Seating), koja će u opštini Odžaci do 2015. godine uposliti oko 450 radnika.\nDodao je da je kanadski kapital prisutan i u Apatinskoj pivari, kompanijama koje se bave proizvodnjom hrane, kao i u projektima za iskorišćavanje energije vetra.\nPajtić je istakao da važnu sponu izmejdu Vojvodine i Kanade predstavljaju ljudi koji su se iz Vojvodine odselili i žive u Kanadi: Srbi, Rusini, Ukrajinci, Mađari i pripadnici svih drugih nacionalnosti.


ZAGREB - Nakon što je obelodanjeno da je autobus, u kojem je bila Kolinda Grabar Kitarović izazvao saobraćajni udes i nastvio dalje bez zaustavljanja, predsednica i kandidat za još jedan mandat na Pntočaku sastala se sa Silvijom Soldo, koja je sa sinom bila u drugom vozilu i izvinila joj se. Silvija Soldo, koja je bila za volanom vozila u koji je udario autobus, koji učestvuje u izbornoj kampanji Grabar Kitarović u utorak uveče u Malom Bukovcu, sastala se sa predsednicom u jednom trgovačkom centru u blizini Zagreba, piše „Jutarnji list”, a prenosi Tanjug. Ona je za ovaj zagrebački dnevnik rekla da ju je jutros pozvala savetnica predsednice i rekla joj da Grabar Kitarović želi lično da joj se izvini. Susret je bio privatan, predsednica se, kaže, nekoliko puta izvinila i ponudila\nZAGREB – Portparol predsednice Kolinde Grabar Kitarović, Zoltan Kabon, tvrdi da autobus, koji učestvuje u predsedničkoj kampanji, a koji je izazvao saobraćajni udes sa putničkim automobilom u kojem je bilo dete, nije morao da se zaustavi na mestu udesa, jer je reč o vozilu štićene osobe. Kabokove reči potvrdili su ubrzo i iz MUP-a, a portal Indeks konstatuje da nije do kraja jasno šta je to sprečilo predsednicu Grabar Kitarović da se odmah zaustavi na mestu udesa. Objašnjenje koje je, kažu, ponudio Kabok definitivno ne zvuči dobro za Grabar Kitarović, prenosi Tanjug. „Izborni štab Kolinde Grabar-Kitarović najiskrenije izražava žaljenje zbog manje nesreće koja se dogodila. Hvala Bogu, reč je samo o manjoj saobraćajnoj nesreći s manjom materijalnom štetom. Ja sam, takođe, bio u tom\n11.12.2019 u 20:55\nKolindin autobus udario vozilo s detetom – pa samo produžio\nZAGREB - Autobus hrvatske predsednice i kandidatkinje za novi mandat, Kolinde Grabar-Kitarović, učestvovao je u manjoj saobraćajnoj nesreći u Malom Bukovcu u Krapinsko-zagorskoj županiji, javlja RTL. Nezgoda se dogodila juče kada je vozač autobusa, u kojem se nalazila predsednica, zakačio vozilo koje se nalazilo na putu i nakon toga nastavilo put do Lobora, gde je Grabar-Kitarović imala predizborni skup. Oštećena Silvija Soldo, čije je vozilo autobus zakačio, kazala za RTL da se nesreća dogodila na „nezgodnom i dosta uskom putu”.„Na putu nije bilo prostora da bih mogla malo više desno da stanem. Sin i ja smo bili u autu i primetili smo da povorka ide prema nama”, ispričala je ona, dodajući da je auto ispred nje imao sreće i stao je ispred jedne porodične kuće.„Stala sam iza tog


STEKLI VELIKU KORIST Među uhapšenim za krijumčarenje migranata i sin poslanika u Skupštini Brčkog\nPolicijski službenici Granične policije BiH juče su po naredbi Suda i Tužilaštva BiH uhapsili devet osoba na deset lokacija zbog sumnje da su učestvovale u krijumčarenju migranata.\nReč je o policijskoj akciji kodnog naziva „Marakan”, koja je provedena na području Bijeljine, Brčkog i Donjih Žabara. Identifikovano je 11 državljana BiH koji su prokrijumčarili više od 140 migranata, čime su stekli znatnu protivpravnu imovinsku korist.\nIz izvora bliskih Tužilaštvu BiH saznaje se da je jedan od uhapšenih i Nikola Kokanović (20).\nNezvanično, reč je o sinu Zorana Kokanovića, poslanik u Skupštini Distrikta Brčko. Član je Socijalističke partije Petra Đokića. Uhapšeni Nikola Kokanović je i nećak Gorana Kokanovića, komandira Jedinice opšte policije Distrikta, piše Avaz.\n– Aktivnosti policijskih službenika usmerene su protiv organizovane kriminalne grupe koja je od januara do aprila 2019. godine na području Bijeljine, Brčkog, Bihaća i Gradiške krijumčarila migrante iz zemalja visokog migracijskog rizika, a najčešće Pakistana, Irana, Iraka i Sirije – kažu iz Granične policije, prenosi Srpskainfo.\nIstaknuto je da će uhapšene osobe nakon kriminalističke obrade uz izvještaj o počinjenom krivičnom delu biti predate Tužilaštvu BiH. Oduzeti su četiri putnička vozila, određena količina opojne droge i municije.\nPripadnici GP BiH tokom provođenja akcije dokumentovali su više slučajeva krijumčarenja osoba s područja Srbije u BiH te njihovog daljnjeg prebacivanja u zemlje Evropske unije.\nOTKRIVEN NA GRANICI Državljanin BiH pokušao prokrijumčariti ilegalne migrante u Hrvatsku\nUHAPŠENI U MAKARSKOJ Splitsko tužilaštvo optužilo dvojicu državljana BiH za KRIJUMČARENJE MIGRANATA\nPRITVOR ZA PREVOZNIKA Za osumnjičenog koji je krijumčario migranate zatražen zatvor


VIŠKOVIĆ: Vlada će i dalje biti partner poslovnoj zajednici | Banjaluka.net\nPredsjednik Vlade Republike Srpske Radovan Višković rekao je danas na Jahorini da su Vladine mjere pomoći realnom sektoru u protekla tri mjeseca dale značajne rezultate i da će Vlada i dalje biti partner poslovnoj zajednici.\nVišković je istakao da se Vlada Srpske može pohvaliti da je jedna od vlada u regionu koja ima najmanji broj ljudi koji su ostali bez posla u toku epidemije virusa korona i našli se na Zavodu za zapošljavanje Republike Srpske, jer su u prethodna tri mjeseca plaćali najniže plate i doprinose i tako pomogli realnom sektoru.\n“To namjeravamo raditi u određenim segmentima ili određenim privrednim granama i u narednom periodu”, rekao je Višković novinarima prije početka okruglog stola o temi “Kako održati poslovanje u otežanim uslovima izazvanim korona virusom?”.\nOn je istakao da će danas na Jahorini čuti ljude iz realnog sektora kako i na koji način posluju u otežanim uslovima izazvanim virusom korona.\nVišković je naveo da će sve te probleme evidentirati, analizirati i u skladu sa mogućnostima učiniti sve da pomognu realnom sektoru da zadrže radnike.\n“Vlada će i dalje biti partner poslovnoj zajednici i biće 24 časa otvorena vrata za naše ljude koji će moći od resornih ministarstava i institucija Republike Srpske da zatraže određenu pomoć. Značajnu pomoć u prevazilaženju problema u realnom sektoru u narednom periodu očekujem od Savjeta ministara, tamo je naš kadar, predsjedavajući Savjeta ministara na čelu sa srpskim članom predsjedništva BiH Miloradom Dodikom”, rekao je Višković.\nPrema njegovim riječima, značajan broj problema koji mogu da se pojave u realnom sektoru i koji treba da se rješava, rješavaće i Vlada Srpske ali sa institucijama na nivou BiH, odnosno sa Savjetom ministara.\nOn je dodao da sa Unijom udruženja poslodavaca Republike Srpske njeguju i imaju korektnu saradnju, kao i sa Privrednom komorom i sindikatima.\nOkrugli sto o temi “Kako održati poslovanje u otežanim uslovima izazvanim korona virusom?” otvorio je srpski član Predsjedništva BiH Milorad Dodik.\nOsim Viškovića, gosti okruglog stola su ministar finansija Zora Vidović, ministar privrede i preduzetništva Vjekoslav Petričević, ministar za naučnotehnološki razvoj i visoko obrazovanje Srđan Rajčević, kao i predstavnici lokalnih zajednica i privrednici iz ovog dijela Republike Srpske.\nOznake: Milorad Dodik, Radovan Višković, Srđan Rajčević, Zora Vidović


SportDC - Vesti - Prva liga RS - Zvijezda 09 ekspresno reagovala i našla trenera\nSreda, 12.12.2018 12:10\nZvijezda 09 ekspresno reagovala i našla trenera\nNakon ostavke šefa stručnog štaba Mileta Lazarevića, predsjednik Zvijezde 09 Boris Stanišić je brzo reagovao i na užarenu klupu svog tima doveo je Aleksandra Jovića, koji od početka ove sezone vodio Sinđelić. Novi strateg neće imati puno vremena za upoznavanje sa ekipom i neke taktičke promjene, jer već u petak tim iz Etno sela “Stanišići” gostuje u Lukavici, gdje će odmjeriti snage sa Slavijom.\n– Veoma brzo sam se dogovorio sa predsjednikom kluba i nadam se da ću uspjeti da ostvarim dobre rezultate u preostale četiri utakmice do kraja jesenjeg dijela sezone. Nemam puno vremena za upoznavanje i treniranje, jer ćemo do susreta sa Slavijom odraditi praktično dva treninga. Znam da gostujemo jednoj kvalitetnoj ekipi, koja se nalazi u odličnoj formi i koja sa pobjedom hvata priključak sa samim vrhom tabele. Sa druge strane nama je pobjeda neophodna kako bi ostali u trci za prvo mjesto i na zimsku pauzu otišli sa realnim šansama da u nastavku ostvarimo plasman u Premijer ligu BiH. Radio sam u Srbiji, ali mi Prva liga RS nije nepoznanica i dobro poznajem sva dešavanja, kvalitet fudbala i ekipa koje se takmiče u ligi – rekao je Jović.\n– Vjerujem da smo dovođenjem Aleksandra Jovića napravili pravi potez, te da ćemo u preostala četiri meča ostvariti dobre rezultate. Nadam se da će promjena na klupi biti učinkovita, te da će biti pozitivna šok terapija za ekipu. Do kraja jesenjeg dijela sezone odigraćemo još dvije prvenstve i dvije Kup utakmice i to u svega deset dana. Naš cilj i dalje ostaje isti, a to je plasman u Premijer ligu BiH zbog čega želimo da do zimske pauze ostvarimo maksimalan učinak u šampionatu, dok u Kupu BiH imamo realne šanse za prolaz u dalju fazu takmičenja – zaključio je Stanišić.\nMoraju biti zadovoljni remijem


Nastavnici i saradnici Filozofskog fakulteta podržali proteste - Nedeljnik\nU pismu javnosti, koje je objavio Peščanik oni navode da baveći se, kao naučnici, istraživanjem pojedinca i društva, u ponašanju aktuelne vlasti prepoznaju brojne znake diktature\nProteste građana Srbije koji se šire po Srbiji podržali su nastavnici i saradnici Filozofskog fakulteta Univerziteta u Beogradu.\nU pismu javnosti, koje je objavio Peščanik oni navode da baveći se, kao naučnici, istraživanjem pojedinca i društva, u ponašanju aktuelne vlasti prepoznaju brojne znake diktature.\n"Građanima Srbije su ukinute političke, ekonomske i kulturne slobode koje su temelj modernih evropskih demokratija. Urušene su institucije i primena zakona, a opšti interesi podređeni ličnim i partijskim.\nProgonima u tabloidima, pretnjama, pritvorima, sudskim procesima i nasiljem pokušavaju da se zastraše i ponize građani Srbije", stoji u pismu.\nDalje, navode da dlast odbija da odgovori na pitanja i zahteve građana, a njeni nosioci vređaju sve one koji se usude da postave pitanja i izraze drugačije mišljenje.\n"Aktuelna vlast propagandom pokušava da prikrije činjenicu da je u poslednjih pet godina, kumulativno gledano, Srbija jedna od ekonomija sa najsporijim privrednim rastom u Evropi, a da su zarade niže još samo u Albaniji i Makedoniji.\nVlast odustaje od evropskog puta i dobrosusedskih odnosa čime ponovo vodi zemlju u međunarodnu izolaciju", navodi se u pismu.\nKao zaposleni u oblasti visokog obrazovanja posebno su se osvrnuli na događanja u oblasti obrazovanja i nauke:\n"Nesankcionisanjem plagijata i lažnih diploma urušava se obrazovni sistem. Novim zakonskim rešenjima urušava se autonomija univerziteta čime se otvara mogućnost za njegovu političku kontrolu.\nNovi Nacrt zakona o nauci i istraživanjima preti da izbaci mlade naučnike s univerziteta i otvori vrata novom talasu odliva mozgova iz ove zemlje. Zajedno sa drugim građanima u protestima, dobro znamo da je moguća drugačija, bolja Srbija od ove koju aktuelna vlast sistemski razara", navodi se u pismu koje je potpisalo 105 nastavnika i saradnika Filozofskog fakulteta.\nVrlo znacajna podrska, treba da se ukljuce i akademici, ljudi iz kulture, pisci, novinari,.....!


Gvozdenović: Ove godine očekujemo 1,5 miliona turista - Vijesti | Radio Televizija Budva - Budva Crna Gora\nRadio Budva Live: M People - Moving On Up\nU crnogorskom Ministarstvu turizma očekuju da će, ove godine, našu zemlju posjetiti preko milion ipo turista. Kako kaže resorni ministar Branimir Gvozdenović, što se turizma tiče, najave za ovu godinu su dobre. Kazao je da očekuju da će tempo rasta ove godine biti na nivou prošle.\n„Naš cilj je da podignemo ukupnu energiju vezanu za turizam i na taj način ostvarimo ozbiljne rezultate u narednom periodu. U ovoj godini takođe očekujemo tempo rasta koji je ostvaren u prošloj godini. Očekujemo oko 10 miliona noćenja i da broj turista koji će posjetiti Crnu Goru pređe 1,5 milion. Broj letova koji je ugovoren ove godine je oko 10 odsto veći nego prošle, a broj noćenja koji imamo u ovom kvartalu je osam odsto veći nego prošle godine“, rekao je Gvozdenović nakon sjednice Savjeta za praćenje turističkog razvoja i pripremu i praćenje turističkih sezona.\nGvozdenović je ocijenio da se ostvaruje agenda reformi, usvojena prošle godine.\n„Turistička sezona je duža imamo i više turista i povećanje prometa po svakom turisti koji dolazi. Ključna stvar na kojoj radimo je da Crna Gora bude jedinstvena turistička destinacija i da značajniju turističku poziciju zauzme sjever Crne Gore“, kazao je ministar, naglašavajući da je, u tom pravcu, pripremljeno niz projekata koji su, prije svega, vezani za Bjelasicu i Komove.\nNajavio je da će narednih dana biti objavljeni značajni tenderi za valorizaciju potenicijala na Bjelasici. Gvozdenović je saopštio i da će akcenat, takođe, staviti na nacionalne parkove i stavljanje u funkciju trenutno nefunkcionalnih hotela na sjeveru Crne Gore.\nSavjet za praćenje turističkog razvoja i pripremu i praćenje turističkih sezona, koji je danas održao prvu sjednicu, sastajaće se dva puta godišnje, a po zajedničkoj procjeni, može i više puta, kazao je Gvozdenović.\n„Savjet treba da obezbjedi da se turizam u Crnoj Gori, koji čini 20 odsto BDP-a, razvija onim tempom koji je definisan ekonomskom politikom Vlade. Očekujemo da ćemo realizovati plan koji je definisao Svjetski savjet za turizam i putovanja, a to je da Crna Gora bude najbrže rastuća turistička destinacija narednih 10 godina. I da u turizmu u narednih 10 godina imamo preko 60.000 radnih mjesta“, kazao je Gvozdenović, naglašavajući da će akcenat biti stavljen na elitni turizam i na poboljšanje kapaciteta hotala sa četiri i pet zvjezdica.


Labović: Očekujemo veći broj turista i rast deviznog priliva - Izazov\nLabović: Očekujemo veći broj turista i rast deviznog priliva\nBeta 2. januara 2016. 10:10\nDirektorka Turističke organizacije Srbije Marija Labović izjavila je da su procene da će u 2015. godine biti zabeležen veći broj turista u Srbiji nego godinu dana ranije i rast deviznog priliva, koji bi mogao da bude oko 900 miliona evra.\n„Prema poslednjim podacima, u prvih devet meseci prošle godine devizni priliv raste po stopi od oko 10 odsto. U 2014. godini zabeležena je rekordna cifra od 863 miliona evra dezivnog priliva od turizma, a u 2015. očekujemo da ćemo i tu brojku premašiti i zaraditi preko 900 miliona evra“, izjavila je Labović agenciji Beta.\nOna je ocenila da je prethodna godina bila dosta bolja od 2014. i da je u prvih 11 meseci\nu Srbiji bilo 10 odsto više stranih i 12 odsto više domaćih turista u odnosu na 2014.godinu.\nPrema njenim rečima, ukoliko se trend do kraja godine zadrži, može se očekivati da se premaši broj od 2,2 miliona koliko je bilo turista u 2014. godini, medju kojima je 1,2 miliona domaćih i oko milion inostranih.\nLabović je dodala da je u 2015. godini posle dužeg vremena zabeležen porast broja domaćih gostiju na destinacijama širom zemlje i da je to ono na čemu će se raditi i u 2016. godine.\n„Želja nam je da u 2016. domaće turiste još više animiramo da biraju Srbiju kao destinaciju za odmor, a sve aktivnosti ćemo planirati oslanjajući se na strategiju resornog ministarstva i uz primenu podsticajne mere Vlade Srbije za unapređenje domaćeg turizma“, istakla je Labović.\nPlan je, kako navodi, da se promotivna kampanja „Moja Srbija“ nastavi i u 2016. godini i da se obogati dodatnim temama.\nJedna od njih, kako navodi, biće Dunav kao evropski koridor, ali i reke i jezera Srbije.\nLabović je dodala da se 2016. godine obeležavaju i važni jubileji koji će biti okosnica dela promotivnih aktivnosti TOS-a.\n„Jedan od fokusa TOS-a biće intenzivnija saradnja sa domaćim i inostranim medijima,\nkao i pojačano prisustvo na društvenim mrežama, kreiranje i sprovodjenje kampanja e-marketinga i ostalih digitalnih aktivacija“, najavila je direktorka TOS-a.


Američki ambasador: Srbija je na pogrešnoj strani istorije - Naslovi.net vesti\nAmerički ambasador: Srbija je na pogrešnoj strani istorije\nSrbija je na pogrešnoj strani istorije, smatra ambasador SAD u Srbiji Kajl Skot, komentarišući poziciju Srbije po pitanju trenutne političke krize u Venecueli. - Narod Venecuele gladuje pod nelegalnom vladavinom diktatorskog režima. Više od 50 država Latinske Amerike, Severne Amerike i Zapadne... »\nSkot: Srbija po pitanju Venecuele na pogrešnoj strani istorije; Vulin: Srpski narod nikada nije pogrešio u izboru\nVečernje novosti pre 33 dana\nSrbija je na pogrešnoj strani istorije, smatra ambasador SAD u Srbiji Kajl Skot, komentarišući poziciju Srbije po pitanju trenutne političke krize u Venecueli. "Narod Venecuele gladuje pod nelegalnom vladavinom diktatorskog... »\nGlas Amerike pre 33 dana\nAmbasador Sjedinjenih Država u Beogradu, Kajl Skot, izjavio je u sredu, povodom situacije u Venecueli, da je Srbija na pogrešnoj strani istorije. "Narod Venecuele gladuje pod nelegalnom vladavinom diktatorskog režima. Više od 50 država Latinske Amerike, Severne Amerike i Zapadne Evrope stale su uz... »\nMondo pre 33 dana\n"Narod Venecuele gladuje pod nelegalnom vladavinom diktatorskog režima. Više od 50 država Latinske Amerike, Severne Amerike i Zapadne Evrope stale su uz narod Venecuele i privremenog predsednika Huana Gvaida. Srbija je na... »\nSkot o Venecueli: Srbija je na pogrešnoj strani istorije\nB92 pre 33 dana\n"Narod Venecuele gladuje pod nelegalnom vladavinom diktatorskog režima. Više od 50 država Latinske Amerike, Severne Amerike i Zapadne Evrope stale su uz narod Venecuele i privremenog predsednika (Huana) Gvaida. Srbija je na... »\nKurir pre 33 dana\nAmbasador SAD u Beogradu Kajl Skat izjavio je, povodom stava Beograda prema krizi u Venecueli, da je Srbija na pogrešnoj strani istorije. "Narod Venecuele gladuje pod nelegalnom vladavinom diktatorskog režima. Više od 50 država Latinske Amerike, Severne Amerike i Zapadne Evrope stale su uz narod... »\nAmbasador SAD: Srbija je na pogrešnoj strani istorije\nVesti online pre 33 dana\n"Narod Venecuele gladuje pod nelegalnom vladavinom diktatorskog režima. Više od 50 država Latinske Amerike, Severne Amerike i Zapadne Evrope stale su uz narod Venecuele i privremenog predsednika Huana Gaida. Srbija je na... »\nSkot: Srbija na pogrešnoj strani istorije\nAmbasador SAD Kajl Skot komentarisao je poziciju zvaničnog Beograda po pitanju trenutne političke krize u Venecueli i naveo da je Srbija na pogrešnoj strani istorije.\n"Narod Venecuele gladuje pod nelegalnom vladavinom diktatorskog režima. Više od 50 država Latinske Amerike, Severne Amerike i Zapadne Evrope stale su uz narod Venecuele i privremenog predsednika Gvaida. Srbija je na pogrešnoj... »\nSkote, nije ti ovo Priština: Ambasador SAD bi da vodi spoljnu politiku Srbije! Novi napad zbog Venecuele (foto)\nSrbija je na pogrešnoj strani istorije, smatra ambasador SAD u Srbiji Kajl Skot, komentarišući poziciju Srbije po pitanju trenutne političke krize u Venecueli.\n- Narod Venecuele gladuje pod nelegalnom vladavinom diktatorskog režima. Više od 50 država Latinske Amerike, Severne Amerike i Zapadne Evrope stale su uz narod Venecuele i privremenog predsednika Guaida. Srbija je na pogrešnoj... »\nSkat: Srbija na pogrešnoj strani kad je reč o stavu prema krizi u Venecueli\nN1 Info pre 33 dana\nAmbasador SAD u Beogradu Kajl Skat izjavio je, povodom stava Beograda prema krizi u Venecueli, da je Srbija na pogrešnoj strani istorije.\nSkot poludeo zbog srpskog odnosa prema Venecueli: Evo šta mu je zasmetalo\nPravda pre 33 dana\nSlobodna Evropa pre 33 dana\nAmbasador SAD-a u Beogradu Kajl Skat izjavio je danas, povodom stava Beograda prema krizi u Venecueli, da je Srbija na pogrešnoj strani istorije. "Narod Venecuele gladuje pod nelegalnom vladavinom diktatorskog režima. Više od 50 država Latinske Amerike, Severne Amerike i Zapadne Evrope stale su uz... »\nNovi magazin pre 33 dana\nDanas pre 33 dana\n„Narod Venecuele gladuje pod nelegalnom vladavinom diktatorskog režima. Više od 50 država Latinske Amerike, Severne Amerike i Zapadne Evrope stale su uz narod Venecuele i privremenog predsednika (Huana) Gvaida. Srbija je na... »\nBeta pre 33 dana\nAmbasador SAD u Beogradu Kajl Skot izjavio je danas, povodom stava Beograda prema krizi u Venecueli, da je Srbija na pogrešnoj strani istorije. "Narod Venecuele gladuje pod nelegalnom vladavinom diktatorskog režima. Više od 50 država Latinske Amerike, Severne Amerike i Zapadne Evrope stale su uz... »\nRTV pre 33 dana\nBEOGRAD - Srbija je na pogrešnoj strani istorije, smatra ambasador SAD u Srbiji Kajl Skot, komentarišući poziciju Srbije po pitanju trenutne političke krize u Venecueli.\nBlic pre 34 dana\nPrvi potpredsednik Vlade i ministar spoljnih poslova Ivica Dačić primio je zamenika ministra spoljnih poslova Venecuele Ivana Hila koji boravi u Beogradu 19. i 20. februara u sklopu svoje evropske turneje. Dačić je ocenio da Srbiju i Venecuelu karakteriše dugo prijateljstvo, koje se ogleda i u... »\nŠef srpske diplomatije je istakao da razumemo tešku situaciju kroz koju prolazi Venecuela i pozdravio dijalog kao način da se dođe do trajnog rešenja krize u zemlji. Dačić je rekao da Srbiju i Venecuelu karakteriše dugo... »\nMejova parlamentu sprema Smisleno glasanje broj 3\nDanas pre 10 sati još 3 povezane\nPjongjang tvrdi: "Tramp je bio za ublažavanje sankcija Severnoj Koreji, ali su ga sprečili savetnici"


Zagađen vazduh problem za sve nivoe vlasti - Glas Srpske\nZagađen vazduh problem za sve nivoe vlasti\nJana Kezić 21.01.2022 10:00\nBANjALUKA - Kvalitet vazduha u Banjaluci tokom proteklih nekoliko dana nije bio na zavidnom nivou, ali stručnjaci poručuju da nema mjesta panici jer je to normalno stanje tokom sezone grijanja, dok iz Gradske uprave apeluju na stanovnike da više koriste bicikla i javni prevoz, te da tako utiču na smanjenje emisije štetnih gasova.\nIz Gradske uprave ističu da su svjesni ozbiljnosti problema, te zbog toga rade na mnogim projektima poput sadnje zelenila i izgradnje novih parkova. Gradski menadžer Bojan Kresojević kaže da je zagađenje vazduha u gradu nesporna činjenica, te da svi moraju zajedno djelovati kako bi ovaj problem bio riješen.\n- Ono što je najvažnije za sve nas jeste to da izradimo konkretan plan i mjere koje ćemo da preduzmemo u narednom periodu. Moramo biti svjesni da te mjere ne mogu da donesu rezultate za godinu dana, jer ovo nije problem koji je samo u nadležnosti Grada. U rješavanje ovog problema moraju se uključiti i republičke institucije, ali i druge lokalne zajednice - rekao je Kresojević.\nDodao je da su sistem grijanja u gradu i saobraćaj najveći zagađivači vazduha, te da je strateško opredjeljenje Grada uspostavljanje javnog prevoza i povećanje njegovog korišćenja.\n- Subvencionisaćemo javni prevoz, za šta je iz budžeta namijenjeno 1,2 miliona KM i na taj način ćemo podsticati građane da češće koriste javni prevoz, a prevoznike da ulažu u isti. Prije nekoliko dana raspisali smo javnu nabavku za izradu studije javnog prevoza, kako bi išli u njegovu reorganizaciju. Kada više ljudi bude koristilo javni prevoz smanjiće se broj automobila na ulicama grada - kazao je Kresojević.\nNačelnica Odjeljenja za zaštitu životne sredine u Republičkom hidrometeorološkog zavodu RS Ranka Radić kazala je za “Glas Srpske” da se u periodu trajanja sezone grijanja često dešavaju povećanja koncentracije letećih čestica koje daju sliku o zagađenom vazduhu.\n- Kada je riječ o zagađujućim materijama poput sumpor-dioksida, azotnih oksida, ugljen-monoksida i ozona, Banjaluka ali i generalno Republika Srpska nema problem sa zagađenjem - rekla je Radićeva.\nDodala je da se stanica za nadgledanje kvaliteta vazduha nalazi u Lazarevu, te da je puštena u funkciju tokom prošle godine i mjeri osnovne zagađujuće materije, sumpor-dioksid, ugljen-monoksid, ozon i leteće čestice promjera deset mikrona i 2,5 mikrona.\nPedijatar Branislav Lolić kazao je za “Glas” da aerozagađenja utiču na zdravlje ljudi, te da se o tome govori i piše vijekovima.\n- Lično sam radio magistarski rad o uticaju aerozagađenja na dječija pluća i tada smo pokazali da uglavnom muška djeca koja žive u gradu, a posebno još u porodicama gdje se i puši, imaju češću učestalost nespecifičnih infekcija disajnih puteva - rekao je Lolić.\nObjasnio je da su industrijski dimnjaci, grijanje i automobili glavni izvori zagađenja, te da je bitno ljudima podignuti svijest o tome.


July 2019 - Страница 5 од 18 - Far\nPočetna2019July (Page 5)\nSinoć je na turniru u malom fudbalu u Dimitrovgradu na programu bio 9. takmičarski dan. Odigrano je 5 utakmica – jedna kod veterana i 4 u seniorskoj konkurenciji. „Caribrod“ je bio bolji rezultatom 5:2 od ekipe „My freedom“ u veteranskoj konkurenciji. U tradicionalnom delu nadmetanja „Levski“\nKoridori Srbije saopštili su danas da je na deonici novoizgrađenog autoputa kroz Grdeličku klirusu između Cаričine Doline i tunelа Mаnаjle došlo do pojave naprslina četiri centimetra dubljine na površinskom sloju asfalta na mestu gde je vršeno tehnološko prekidаnje аsfаltirаnjа u toku izgrаdnje. „Rаdove nа ovom delu\nU okviru programa Podrške za sprovođenje poljoprivredne politike i politike ruralnog razvoja za 2019. godinu, opština Dimitrovgrad raspisala je pet konkursa za dodelu podsticajnih sredstava u cilju realizacije sledećih mera - “Investicije u fizičku imovinu poljoprivrednih gazdinstava”, “Uspostavljanje i jačanje udruženja u oblasti poljoprivrede”, “Osiguranje\nSrpski carinici su 22. jula na graničnom prelazu Gradina kod Dimitrovgrada sprečili pokušaj da se preko granice prenese 60 grama hašiša, saopštava Uprava carina, a prenosi RTS. Hašiš je pronađen u džepu i za pojasom pantalona turskog državljanina koji je vozio automobil marke "audi" francuskih registracija.\nObezbeđena sredstva za brži prelaz granica\nMinistarka građevinarstva, saobraćaja i infrastrukture Zorana Mihajlović saopštila je da je Svetska banka odobrila Srbiji zajam od 40 miliona dolara za projeakt kojim će da se smanji čekanje na graničnim prelazima. Mihajlović je navela da je reč o regionalnom projektu, u koji su uključene i Severna\nSrbija manja od sedam miliona, broj stanovnika opada naročito na jugoistoku, istoku i jugu\nStanovništvo Srbije se sve više smanjuje a najdrastičniji pad se beleži na jugu, istoku i jugoistoku Srbije. Tako je, primera radi, na području Nišavskog okruga prošle godine rođena 3.331 beba, a umrlo je 5.464 lica, pa je broj stanovnika smanjen za 2.133 samo po osnovu\nSrbija na 41. mestu, a najmoćniji azijski pasoši\nSrbija zauzima 41. mesto na listi najmoćnijih pasoša na svetu, jer njegovi vlasnici mogu da otputuju u 131 zemlju bez vize ili da dobiju vizu po dolasku, pokazalo je najnovije istraživanje kompanije "Henli end partners", navodi Si-En-En, a prenosi RTS. Od zemalja u okruženju, ispred srpskog


Utakmica kao i svaka druga – DnevniZurnal\nUtakmica kao i svaka druga\nby admin 11/02/2022, 13:47 1.3k Views\nDve utakmice i “skoro” gola. Napadač Juventusa Dušan Vlahović nije mogao da poželi lepši početak karijere u crno-belom dresu, a ono što navijače dodatno raduje je sjajna saradnja sa Paulom Dibalom.\nEkipa iz Torina je u četvrtak savladala Sasuolo sa 2:1 u četvrtfinalu Kupa Italije, a obojica igrača dali su veliki doprinos uspehu Alegrijevog tima. Argentinac je postigao gol u prvom poluvremenu, dok je Vlahović u finišu, uz pomoć, Ruana Tresoldija postavio konačan rezultat. Takođe, Dibala je asistirao za Vlahovićev prvi gol u Juventusu prošlog vikenda protiv Verone i utisak je da se Srbin i Argentinac odlično razumeju.\nDvadesetdvogodišnji fudbaler je pohvalio Argentinca istakavši da želi da dođe na njegov i nivo Alvara Morate.\n„Slažimo se i na terenu i van njega jer su Paulo i Alvaro stvarno dobri momci i toliko su pobeđivali. Ovde sam da učim i pokušam da dostignem njihov nivo,“ poručio je Vlahović.\nOfanzivni igrači “Stare dame” nastavili su da slave na društvenim mrežama, gde je bivši fudbaler Fiorentine na Instagramu još jednom pohvalio novog saigrača. Dibala se našalio sa Vlahovićem i napisao da je upisao još jednu “odličnu asistenciju”.\n“Srećni smo što imamo Vlahovića”\n“Srećni smo što imamo Vlahovića, on mora da napreduje, da bude čistiji u načinu igre, više da napada prostor, ali to je normalan proces za svakog igrača. Zadovoljni smo sa Dušanom i Zakarijom, koji su jako dobri igrači i brzo su se uklopili. Juve je u poslednje vreme igrao bolje, tako da ovi igrači donose karakteristike koje nismo imali pre,” rekao je trener Masimilijano Alegri.\nNavijači Juventusa nadaju se da će još dugo gledati Vlahovića i Dibalu na “Alijanc” stadionu. Argentincu ugovor ističe na kraju sezone, a razgovori o nastavku saradnje nastaviće se do kraja meseca. Nakon jučerašnjeg pogotka protiv Sasuola, navijači su skandirali: ‘Dibala ostani sa nama.’\nCrno-beli će se u polufinalu Kupa sastati sa Fiorentinom, a biće zanimljivo videti kako će pristalice Viole dočekati Vlahovića, koji ih je razočarao odlukom da ode u Torino.\n“Mislim samo na utakmicu, na pobedu i ništa drugo mi nije zanimljivo. Biće to utakmica kao i svaka druga, mi smo tu da igramo fudbal i to mi nije problem,” naglasio je Vlahović.


e-novine.com - Tomislav Nikolić nije više predsednik SNS\n24.05.2012 - 19:29\nIspunio predizborno obećanje građanima\nTomislav Nikolić nije više predsednik SNS\nNovoizabrani predsednik Srbije Tomislav Nikolić ispunio je predizborno obećanje dato građanima Srbije i podneo je ostavku na funkciju predsednika Srpske napredne stranke (SNS) jer, kako je i ranije najavljivao, želi da bude predsednik svih građana. Nikolić je rekao da odmah posle inauguracije, u prvu zvaničnu posetu ide u sedište EU * Tadić da odluči šta će sa sobom po pitanju kandidature za premijera * Dačić tvrdi pazar, a Srbija nema vremena za gubljenje * Nema detalja sa sastanka Nikolić-Vorlik * Generalni sekretar UN Ban Ki Mun izrazio nadu da će izbor Nikolića za predsednika Srbije državi doneti novu eru stabilnosti, blagostanja i nastavka evropskih integracija\nVi ste mi najdraži, rekao je Nikolić, ali moram i drugima da pomognem, onima koji su bili protiv mene, glasali za druge, svi žive loše, svi su isto siromašni.\n"Ja ću vam ponuditi mandat, a vi gledajte da ga iskoristite, a ako ga vi ne iskoristite daću ga u lošije ruke", rekao je Nikolić na sednici Glavnog odbora SNS.\nNikolić, koji je tokom govora na sednici Glavnog odbora SNS u beogradskom Sava centru zaplakao, rekao je da je vođenje stranke do Kongresa na jesen poverio Aleksandru Vučiću, koji će biti i na čelu tima naprednjaka u razgovorima o formiranju nove vlade.\nInaguracija najkasnije do 1. juna, u Brisel već 12.\nNovoizabrani predsednik Srbije Tomislav Nikolić najavio je da će tražiti da njegova inauguracija bude najkasnije do 1. juna, a da će njegova prva zvanična poseta biti Briselu 12. juna.\nŠef slovačke diplomatije Miroslav Lajčak, slovački diplomata i izaslanik EU, predao Tomislavu Nikoliću poziv da poseti Brisel, Nikolić obećao da odmah posle inauguracije prvo ide u sedište EU.\nTomislav Nikolić je Lajčaku rekao da će u svom radu, kao šef države, posebno insistirati na nastavku evropskog puta Srbije, na stvaranju nacionalnog konsenzusa za rešenje problema Kosova i Metohije, na borbi protiv korupcije i kriminala, a pružaće svaku potrebnu pomoć Vladi Republike Srbije pri stvaranju novih radnih mesta za građane naše zemlje.\nOn se istovremeno založio za što brže formiranje nove Vlade Srbije ističući da će mu cilj biti stabilizacija ekonomskih i socijalnih prilika, kako bi Srbija mogla da postane normalna i moderna evropska zemlja.\nNikolić će 26. maja u Moskvi prisustvovati Kongresu Jedinstvene Rusije i obratiti se učesnicima, ali i sastati se s predsednikom Ruske Federacije Vladimirom Putinom.\nTadić da odluči šta će sa sobom\nNikolić je pozvao lidera Demokratske stranke Borisa Tadića da što pre odluči i saopšti javnosti da li će biti premijer, a da će on mandat dati onome ko obezbedi parlamentarnu većinu.\n"Želim da sarađujem sa izabranom vladom Srbije, a poveriću mandat (za sastav vlade) onome ko će obezbediti većinu", rekao je Nikolić.\nTadić treba što pre da reši šta će da radi. Ako odluči da ne bude premijer garantovana mu je bezbednost", rekao je Nikolić i dodao da zna da se Tadić dok je bio na funkciji upustio u obračun sa organizovanim kriminalom.\n"Do aprila 2010. imali smo prijateljstvo. Ponovo sam mu ponudio prijateljstvo da postignemo konsenzus o Kosovu i da se makar jednom mesečno sastajemo kao nekad", rekao je Nikolić.\nDačić "tvrdi pazar", a Srbija nema vremena za gubljenje\nNikolić je rekao da ni sa Tadićem ni sa liderom Socijalističke partije Srbije Ivicom Dačićem nije razgovarao o formiranju nove vlade.\nPovodom izjave Dačića da Zapad traži vladu SNS-DS, Nikolić je kratko prokomentarisao da Dačić "tvrdi pazar", te s tim u vezi poručio da Srbija nema vremena za gubljenje u vezi sa formiranjem vlade i pozvao političare da se uozbilje kako bi mogao da poveri mandat za sastav nove vlade bilo onome ko sastavi većinu ili najačoj stranci - SNS.\nNema detalja sa sastanka Nikolić-Vorlik\nNovoizabrani predsednik Srbije Tomislav Nikolić sastao se tokom dana sa američkom ambasadorkom u Beogradu Meri Vorlik, pišu beogradski mediji, navodeći da u ambasadi nisu želeli da otkriju detalje o tom susretu, ali su na pitanje o formiranju vlade Srbije rekli da Vašington smatra da od brzine formiranja vlade zavisi i početak rada na prioritetima.\nNikolić se posle pobede u drugom krugu predsedničkih izbora 20. maja sastao sa brojnim ambasadorima, između ostalih i Nemačke Volfgangom Masom, Slovačke Janom Varošom, Italije Armandom Varikiom, češkom ambasadorkom Hanom Hubačkovom i ambasadorom Ruske Federacije Aleksandrom Konuzinom.\nBan Ki Mun čestitao je Tomislavu Nikoliću\nGeneralni sekretar UN Ban Ki Mun čestitao je Tomislavu Nikoliću pobedu na izborima za predsednika Srbije, saopšteno je iz SNS-a. Kako se navodi u saopštenju, Ban je izrazio nadu da će izbor Nikolića za predsednika Srbije državi doneti novu eru stabilnosti, blagostanja i nastavka evropskih integracija.


Pamela Kiš Ignjatov održala koncert u Muzeju Narodnog pozorišta, u čast Melanije Bugarinović - Vesti - Narodno pozorište u Beogradu\nPamela Kiš Ignjatov održala koncert u Muzeju Narodnog pozorišta, u čast Melanije Bugarinović\nSopran Pamela Kiš Ignjatov održala je 23. aprila u Muzeju Narodnog pozorišta koncert u čast Melanije Bugarinović, nekadašnje prvakinje Opere Nacionalnog teatra i Bečke državne opere.\nMlada umetnica, stipendista "Fondacije Melanije Bugarinović i ćerke Mirjane Kalinović Kalin", nastupila je uz klavirsku pratnju Maje Grujić, a voditelj programa bila je muzikolog i muzički kritičar Gordana Krajačić.\nPamela Kiš Ignjatov izvela je kompozicije Đoakina Rosinija, Vinčenca Belinija, Sergeja Rahmanjinova, Đuzepa Verdija, Alfreda Katalanija...\nBrojnu publiku, uoči početka programa, pozdravio je direktor Muzeja Dragan Stevović koji je, između ostalog, istakao da je ovo prvi u nizu koncerata na kojima će nastupati najistaknutiji stipendisti tog fonda koji su već izgradili ili grade zapažene karijere.\nGovoreći o primadoni Bugarinović, Stevović je podsetio da je ona bila umetnica sa „impozantnom evropskom karijerom“ i „jedno od najistaknutijih imena naše operske umetnosti pre, za vreme i posle Drugog svetskog rata“.\nTakođe, ukazao je da će svaki od koncerata posvećenih velikoj umetnici i dobrotvorki, početi izabranim snimkom iz arhiva Narodnog pozorišta, (prema njegovom izboru) u kojem je Melanija Bugarinović nastupala, ali i učestvovala povodom 100 godina Kuće, kada se i zvanično oprostila od svoje publike.\nStevović je izabrao deo arije iz scene gatanja, iz remek-dela Modesta Musorskog „Hovanščina“.\nKoncerte će zajednički organizovati Fondacija "Laza Kostić" i Muzej Narodnog pozorišta.\n"Fondacija Melanije Bugarinović i ćerke Mirjane Kalinović Kalin" osnovana je pre četiri decenije, 30. marta 1978. godine.


Montesori od početka: Privikavanje na nošu - Portal Moj pedijatar | Page 4\nBaš kao što većina dece u situacijama ranog učenja uspeva ako dobiju dovoljno podrške odrasle osobe, tako većina dece može da postane samostalna u ličnoj higijeni, uključujući i svesnost o kontroli bešike i creva pre, ili ubrzo nakon, svog drugog rođendana. Zapravo, istraživanja pokazuju da je u u pedesetima, kada je Pola podizala četvoro od svoje petoro dece, devedeset dva procenta beba uspešno koristilo nošu tokom dana sa navršenih osamnaest meseci. U međuvremenu je došlo do određenih istorijskih promena, koje su uzrokovale današnji, daleko niži procenat. Ali sama deca se nisu promenila. Ukoliko dobiju dovoljno podrške i pažnje od svojih roditelja, većina male dece danas će dobro reagovati na proces svesnosti o kontroli bešike i creva koji smo opisali.\nNaravno, postoje i izuzeci. Baš kao što je nekoj deci teško da prate tri složena uputstva, uče da čitaju ili memorišu matematičke činjenice, tako su neka deca spora u procesu učenja koji se odnosi na kontrolu njihovih telesnih funkcija. Razume se, ovoj deci treba više pažnje odraslih, strpljenja i doslednog nastojanja da se ostvari uspeh u njihovom prelazu na nošu, nego drugima.\nNažalost, kada dođe do poteškoća u privikavanju na nošu, današnji roditelji prelako odustaju od misije samoformiranja svog deteta. Vraćaju ga u pelene, obično jednokratne, i propuštaju priliku koju im pruža odgovarajući trenutak u senzitivnom periodu njihovog deteta.\nNaše društvo kao celina deli krivicu za ovaj neuspeh, baš kao što je pre pedeset godina naša kultura bila odgovorna za zamenu dojenja hranjenjem na flašicu kod većine roditelja koji su to sebi mogli da priušte, kao i totalna anestezija majke tokom porođaja – obe ove prakse imaju negativne posledice za majke i bebe podjednako. Odgovarajuća reakcija roditelja čije dete ima teškoća sa svesnošću o kontroli bešike i creva nije odustati od njega, već udvostručiti napore da se pomogne. Baš kao i roditelji deteta koje ima poteškoća sa čitanjem ili matematikom, tako i roditelji deteta kome privikavanje na nošu teže ide, moraju biti strpljivi i upotrebiti svoje sposobnosti i svoju snalažljivost ako žele da njihovo dete bude uspešno.\nMeđutim, kao i u bilo kom postignuću ostvarenom zbog uloženog napora, na kraju je pobeda slađa. Ako roditelji imaju na umu da njihova misija nije dete u „suvim pantalonama“, već dete uspešno u svom formiranju samostalnosti, koordinisanog kretanja, jezika i volje, znaće da je njihov veliki trud za dobrobit deteta bio vredan svakog napora.\nOdlomak iz knjige “Montesori od početka (dete kod kuće, od rođenja do treće godine)”


Srbija: Godišnjica ubistva novinara Slavka Ćuruvije\nNovinarska udruženja i porodica ubijenog novinara Slavka Ćuruvije obeležiće danas trinaestu godišnjicu njegove smrti.\nVlasnik novina "Dnevni telegraf" i nedeljnika "Evropljanin" Slavko Ćuruvija ubijen je 11. aprila 1999. Bila je nedelja, Uskrs, agresija NATO-a na tadašnju SRJ, trajala je već nedeljama.\nIstraga je, posle pada režima Slobodana Miloševića, utvrdila da su ga danonoćno pratili pripadnici Državne bezbednosti i da su iznenada, uoči samog ubistva, povučeni sa "zadatka".\nNa osnovu zahteva Specijalnog tužilaštva istražni sudija saslušao je više od 100 predloženih svedoka. Pored ostalih saslušano je 27 "pratilaca" pripadnika DB, niz bivših funkcionera te službe, obavljeno je medicinsko-balističko veštačenje, a prikupljeni su i drugi materijalni dokazi.\nBrat ubijenog Slavka Ćuruvije, Jovo, obratio se uoči trinaeste godišnjice ubistva Jelku Kacinu, izvestiocu Evropskog parlamenta za Srbiju, jer ubistvo njegovog brata nije razrešeno ni posle 13 godina.\nU pismu Kacinu Jovo Ćuruvija ističe da je tortura režima Slobodana Miloševića, protiv njegovog brata počela 1998. pošto je donesen novi Zakon o informisanju, a da je pojačana posle govora Slavka Ćuruvije pred Helsinškom komisijom, u Kongresu SAD, 10. decembra 1998. godine.


DRUGI SAJAM TELEKOMUNIKACIJA, INFORMATIKE I DIGITALNE OPREME\nU organizaciji agencije Vision Event, 22. i 23. novebra 2014. godine, održao se “Smart technologies” – drugi sajam telekomunikacija, informatike i digitalne opreme. Tema Sajma bile su inovacije u oblasti savremenih tehnologija, pa su posjetioci bili u mogućnosti da se upoznaju sa najnovijim modelima mobilnih telefona, kompjutera i druge digitalne opreme.\nNeki od izlagača, kao što su Telekom, Telemont i Digital Interiors, predstavili su smart home rješenja, koja između ostalog, omogućavaju daljinski nadzor i upravljanje kućnim uređajima. iCentar, ovlašćeni Apple reseler, predstavio je najnovije modele Apple uređaja, kao sto su iPod i iPad i Mac. Firma Integra, kao ovlašćeni Alcatel distributer, prezentirala je najnovije modele tog brenda. Na Sajmu je učešće uzeo i Roaming Montenegro, ovlašćeni distributer Samsung-a, pa se na taj način ukazala priliku da se posjetioci upoznaju sa najnovijim modelima Samsung mobilnih telefona i Samsung tablet uređaja, a predstavljen je i Samsung Gear, pametni sat koji komunicira sa mobilnim telefonom. Na sajmu “Smart technologies” prezentovani su i najnoviji uređaji, koje u svojoj ponudi ima CT Computers, poput Tesla tableta. Na svom izložbenom prostoru predstavila se i firma PIN Montenegro, sa širokom paletom kompjutera i druge digitalne opreme. Među ostalima, D Photo Trade, kao ovlaćeni distibuter brendova OKI i Konika Minolta, predstavio je njihovu opremu, kao i multifunkcionalne stampače. Učešće, kako u izložbenom, tako i prezentacionom dijelu manifestacije, uzele su sledeće kompanije – DoMEn, Me-Net i Digitalizuj.me.\nIzložbeni dio manifestacije bio je upriličen na prizemlju tržnog centra Delta City, dok je u samom centru atrijuma bio organizovan prezentacioni dio manifestacije, u okviru kojeg su svi prisutni imali zadovoljstvo da pogledaju prezentacije najsavremenijih uređaja, kao i da poslušaju prezentacije na zanimljive teme iz oblasti modernih tehnologija.\nUčešće na Sajmu “Smart Technologies” uzela je i Agencija za elektronske komunikacije i poštansku djelatnost, što je predstavljalo prilika za korisnike da se informišu o svojim pravima i dobiju odgovore na pitanja iz oblasti regulative elektronskih komunikacija.\nKako je Sajam je namijenjen popularizaciji novih tehnologija i razvoju informacionog društva u Crnoj Gori, tako je ova manifestacija dobila zvaničnu podršku Ministarstva za informaciono društvo i telekomunikacije.


07 - 11 februar 2022\non-site/Tošin bunar 272V, 11070 Beograd\nNikad nije bilo važnije da radite na sopstvenom usavršavanju nego danas, u ovom brzom i turbulentnom svetu. Veoma često potvrda stručnosti u vidu sertifikata, znatno utiče na mogućnosti napredovanja i poboljšanja finansijske situacije. Zato je vreme za neke promene...\nAko radite na projektima ili ste uključeni u njihovu podršku u bilo kojoj industrijskoj oblasti, PMP (Project Management Professional) je međunarodno priznata profesionalna kvalifikacija u oblasti upravljanja projektima. Izdaje je Project Management Institute - PMI i da bi se do sertifikacija došlo, neophodno je da ispunite određene uslove. Jedan je svakako i 35 sati zvanične obuke iz Upravljanja projektima.\nNa petodnevnom treningu Upravljanje projektima po PMI metodologiji, dobićete odgovore koji su Vam potrebni da bi bili osposobljeni za iniciranje, planiranje, realizaciju, praćenje i kontrolu projekta. Nakon treninga ćete moći da se i akreditujete za PMI PMP ili CAPM akreditaciju koja Vam može otvoriti vrata ka profesionalnoj karijeri i poslovnom napredovanju na domaćem i inostranom tržištu.


Svake godine više od 1,35 miliona ljudi pogine u saobraćajnim nesrećama - Auto - Dnevni list Danas\nPočetna » Auto » Svake godine više od 1,35 miliona ljudi pogine u saobraćajnim nesrećama\nSvake godine u svetu više od 1,35 miliona ljudi izgubi život, a više desetina miliona bude lakše ili teže povređeno u saobraćajnim nezgodama.\n0Piše: GZZJZ 04. maja 2019. 14.38 Izmenjeno: 07. maja 2019. 04.02\nGlobalne nedelje obeležavaju se svake druge godine sa fokusom na različite teme iz oblasti bezbednosti u saobraćaju. Ove godine će, u skladu sa najnovijom Rezolucijom Generalne skupštine Ujediljenih nacija, u periodu od 6. do 12. maja 2019. godine, u svim zemljama članicama Ujedinjenih nacija biti obeležena Peta globalna UN nedelja bezbednosti na putevima pod temom „Liderstvo za bezbednost na putevima“ i sloganom „SPASIMO ŽIVOTE # PROGOVORIMO“ („SAVE LIVES # SPEAK UP“).\nU našoj zemlji, kao i u većini drugih zemalja u svetu, povrede u saobraćaju i dalje predstavljaju veliki javnozdravstveni problem. Samo u toku 2017. godine, u saobraćajnim nezgodama 579 lica je izgubilo život, dok je 21.277 povređeno, od čega svako šesto lice teže.\nMeđu decom uzrasta do 14 godina, 17 ih je poginulo, a 1.501 povređeno na srpskim putevima u 2017. godini. Svaki treći smrtni ishod dece predškolskog (1-6 godina) i svaki drugi smrtni ishod dece školskog uzrasta (7-19 godina) nastaje usled posledica saobraćajnog traumatizma.\nsaobracaj, saobracajna nesreca, voznjaBeograd\nViše ljudi umre od dijabetesa nego od rata


Petar Nenadić odlazi iz Zvezde Vest Srbija Sport\nO kojem klubu se radi i da li kapiten Zvezde ide u inostranstvo ili ne, Nenadić je ostao malčice zagonetan\nNajperspektivniji rukometaš Evrope i sveta Petar Nenadić, koji je sa Crvenom zvezdom osvojio tri titule prvaka SCG, nalazi se na zasluženom odmoru u rodnom Beogradu. Posle neuspeha muške seniorske reprezentacije Srbije da se plasira na SP u rukometu, dvadesetogodišnjeg Nenadića očekuju pripreme juniorske selekcije Srbije.\n- Iako je rukometna sezona završena pre nekih mesec dana, i dalje osećam blagi umor. Ovih dana se malo odmaram, a malo treniram kako bi ostao u formi. Sada čekam okupljanje juniorske selekcije Srbije. Okupljanje reprezentativaca će vrlo verovatno biti ovde u Beogradu za nekih desetak dana i tada će biti poznat kompletan plan priprema. Mislim da imamo solidnu ekipu i da na predstojećem turniru možemo da ostvarimo dobar rezultat, ali prvo treba dobro da se spremimo - rekao je Nenadić.\nTalentovani Nenadić se ovih dana našao na udaru svih domaćih medija, koje interesuje njegova daljnja rukometna budućnost. Na naše jednostavno pitanje, gde vidi sebe u budućnosti, dobili smo i jednostavan odgovor.\n- U Zvezdi sam preko tri godine, ako se računaju mlađe selekcije i osvojio sam sve što se osvojiti može. Došao je trenutak da zaigram u nekoj drugoj ligi, koja je kvalitetnija od naše. Meni je potrebno da igram u nekom od evropskih takmičenja i da se na parketu u direktnim duelima poredim sa najboljim rukometašima sveta. Jedino na takav način mogu da napredujem još više i da na svojoj koži osetim koliko vredim - kazao je Nenadić.\nO kojem klubu se radi i kada srpska javnost može da očekuje odgovor na pitanje, da li kapiten Zvezde ide u inostranstvo ili ne, Nenadić je ostao malčice zagonetan.\n- Novi klub i uslovi pod kojima se selim su već poznati i za dve nedelje će se znati mnogo više. Postoji mogućnost da za nekih deset do petnaest dana organizujem konferenciju za novinare kako bi svima rekao ime mog novog kluba i šta se sve radi u srpskom rukometu - rekao je Nenadić.\nU Srbiji je čest slučaj da uprava nekog kluba želi da se obogati na jednom igraču, pa ni Nenadić nije pošteđen sličnog pokušaja.\n- Ne bih želeo da ulazim u detalje, ali meni uopšte nije jasno kako pojedinac ili uprava može da bude ispred kluba. Ako, ne daj bože, budem morao da ostanem u srpskom rukometu, obećavam da više neću igrati rukomet. Neka dobro razmisle šta rade i u čiju korist donose nepromišljene odluke - rekao je Nenadić.\nI pored svih prepreka koje je Nenadić prošao u svom životu, on je i dalje pun samopouzdanja i vedrog duha, a svojim vršnjacima poručuje da veruje u sebe i svoj rad.\n- Imao sa sreću da me u mlađim kategorijama treniraju vrhunski rukometni stručnjaci. Uspeh ne dolazi sam od sebe, već je potrebna vera i želja za napredkom i uspehom. Treba marljivo trenirati i nikada ne posustajati, jer kako razmišljaš u životu tako ti se i vraća - poručio je Nenadić budućim sportistima.\nD. R. - 19:40 04/07/2006


Čudesni slučaj Harija Kejna, gleda ka rekordu, Arsenal igra za njegov odlazak iz kluba? - Sportske.net\nTako tvrde mediji, duel na praznom novom stadionu mogao bi da bude poslednji derbi Severnog Londona za kapitena Totenhema.\nFoto: EPA-EFE/Neil Hall/NMC/Poo\nPravila su pravila, da li su u Arsenalu sanjali da ce se IPAK boriti za trofej!Englezi birali - Deset najgorih transfera ove godine u PL!Englezi birali - Deset najgorih transfera ove godine u PL!Murinjo o "svom" dokumentarcu - Ne volim Velikog Brata!PL bez milosti, nema odmora, evo kada najverovatnije počinje nova sezona!\nHari Kejn danas igra svoj deseti derbi Severnog Londona. Postigao je gol po meču i najbolji je strelac u istoriji Totenhema protiv najomraženijeg rivala.\nDoduše, protivnički navijači tvrde da on jedino može da postigne gol iz penala na derbiju, ali kako god ga bude dao postaće najbolji strelac u istoriji. Takođe, to bi bio njegov 200. gol u karijeri.\nSve ovo su brojevi, Kejn je van forme posle pauze, nije neočekivano, jer on teško posle pauze ulazi u golgeterski ritam. Uz to, ekipa igra loše, šutnuli su jednom prema golu Bornmauta, a imaju 18 bodova manje nego prošle sezone u ovom trenutku. Mediji pomalo podsmešljivo kažu da je ovo postao derbi za EL, Arsenal ima bod više, Murinjo tvrdi da je i Klopu bilo potrebno vreme, ali strpljenja baš nema.\nNema ga ni Kejn, ako je suditi po natpisima u medijima. Naime, on ne veruje u budućnost Totenhema, jer klub nema novca, danas će prvi put ugostiti Arsenal na svom novom velelepnom stadionu za koji će otplaćivati kredite, nauštrb ulaganja u igrače.\nPrema tim informacijama, kapiten ne želi da gubi vreme, ne veruje da ekipa koja je prošle godine stigla do finala Lige šampiona može da napreduje, on hoće da se bori za trofeje.\nAli, ne pita se, jer kapiten ima ugovor do 2024. nema nikakvu klauzulu, Levi bi tražio 200 miliona za svog vođu napada to u ovom trenutku ne može da plati niko.\nTreba reći da je Totenhem kao i Arsenal svojevremeno kada je izgradio "Emirejts" u začaranom krugu, jer ima infrastrukturu, ali ne i novac da se takmiči sa onim najboljima, plus neigranjem u Ligi šampiona čak ni novcem ne mogu da privuku svetsku klasu igrača.\nMurinjo pokušava da dovede Vilijana, Hojberga, Kastanjea iz Atalante, Milika, ali čak ni da u tome uspe u situaciji kada Čelsi kupuje kada su Siti, Liverpul nedodirljivi, kada je Junajted spakovao tim, i kada imaš budžet 50 miliona evra, teško je očekivati neki napredak.\nI to Kejn zna, napuniće za dve nedelje 27 godina, mnogo je dao klubu, imao 250 000 funti mesečno, ali ne pokreće ga novac već borba za značajne stvari. One su sada daleko, makar kada gledamo trenutnu poziciju "Pevaca".\nDanas su se pojavile informacije da ako izgube od Arsenala i završe iza rivala i van Evrope, da će to biti kap koja preliva čašu. Ali, pita se Levi i transfer nije realan, mada sigurno ni da se Murinju neće svideti da ima nezadovoljnog kapitena u svlačionici.


Delegacija Opštine Bajina Bašta u poseti Ljuboviji - DRINA.INFO - Informativni portal zapadne Srbije i Podrinja\nOd Drina info portal\t Na jan 29, 2021\nOpštinu Ljubovija posetila je delegacija Opštine Bajina Bašta na čelu sa predsednicom Opštine Vesnom Đurić. Pored predsednice, u gostima je bila načelnica Opštinske uprave Aleksandra Kovački, direktor JKP „12. septembar“ Bajina Bašta Dejan Filipović i rukovodilac Sektora vodovod i kanalizacija Darko Milosavljević.\nFoto: Zvanični FB profil Opštine Ljubovija\nCilj posete bio je sklapanje sporazuma o međuopštinskoj saradnji, a u vezi vodosnabdevanja Mesne zajednice Bačevci koja se nalazi na teritoriji opštine Bajina Bašta.\n„Vodovod iz Ljubovije došao je do Bačevaca i mi se nadamo da ćemo vrlo brzo realizovati sporazum i da će isporuka vode krenuti u najskorije vreme. To će biti od posebnog značaja za Osnovnu školu „Stevan Joksimović“ u Bačevcima, ambulantu Doma zdravlja Bajina Bašta kao i ostale meštane Mesne zajednice Bačevci“, izjavila je predsednica Opštine Bajina Bašta Vesna Đurić.\nPredsednik Opštine Ljubovija Milan Jovanović kaže da podržava inicijativu i izražava nadu da će ove dve opštine sarađivati u budućnosti i po drugim pitanjima.\nBacevciBajina BastaPodrinjesaradnjaStrmovovodovodBajina BaštaBačevci\nOtvaranje izložbe ZONA DOVLATOV u Bajinoj Bašti


Sirijci i Srbi najbrojniji azilanti - Centar za zaštitu i pomoć tražiocima azila / Asylum Protection Center\nSirijci i Srbi najbrojniji azilanti\nNajveće šanse za azil u Nemačkoj imaju građani Sirije, dok se na dnu lestvice nalaze građani balkanskih zemalja, Srbije, Bosne i Makedonije.\nOd ukupnog broja zahteva za azil kvota za državljane balkanskih zemalja je ispod od 0,5 odsto odobrenih.\n"Sve veći broj azilanata može da ostane u Nemačkoj i skoro svaka treća osoba, koja je podnela zahtev u drugom kvartalu ove godine, dobila je pozitivan odgovor", prenosi nemačka štampa odgovor savezne vlade.\nStopa odobrenja zahteva u drugom kvartalu je 29,2 odsto, dok je u prvom bila 23,9 odsto, a posebno dobre izglede, sa 88,8 odsto prihvaćenih zahteva za azil imaju građani Sirije, navode mediji.\nUkupan broj zahteva za azil u Nemačkoj raste i Savezna služba za migracije i izbeglice saopštila da je u prvoj polovini 2014.godine ukupno 77.109 zahteva za azil, što je u poređenju sa istim periodom 2013. godine skoro 60 odsto više.\nKada je reč o građanima Srbije, oni su u prvoj polovini 2014. godine ukupno podneli 9.361 zahtev za azil u Nemačkoj, što je skoro duplo više nego u istom vremenskom periodu 2013. godine, kada je podneto 4.418 zahteva.\nSrbija se tako po broju ukupno podnetih zahteva za azil u prvoj polovini 2014. godine našla na drugom mestu, iza Sirije, odakle je stiglo 12.888 zahteva.\nKada je reč o zemljama regiona, na petom mestu po ukupnom broju podnetih zahteva u prvoj polovini ove godine je Albanija, na šestom Makedonija i sedmom Bosna i Hercegovina, pokazuju statistički podaci nadležnih nemačkih institucija.\n''Mi moramo povući ispravne poteze, kako bi stopirali priliv osoba iz zemalja zapadnog Balkana, kojima zaštita nije potrebna i onda mogli da ponudimo pomoć, onima kojima je to zaista potrebno'', rekao je tada nemački ministar unutrašnjih poslova Tomas de Mezijer.\nOn je u julu boravio u Srbiji, kada je porucio je da je Srbija oznacena kao zemlja sigurnog porekla i da nema nikakvog smisla da bilo ko pokušava da traži azil u Nemačkoj.\n"Ko želi u EU jeste zemlja sigurnog porekla, to znaci da nema azila", rekao je nemački ministar, dodavši da ce biti pokrenuta i informativna kampanja kako bi se ljudima objasnilo da nema smisla ni razloga tražiti azil u Nemačkoj.\nVous êtes ici : Ljudska prava Vesti Sirijci i Srbi najbrojniji azilanti


Vođe 27 zemalja članica Evropske unije najstrože su osudili napad u Nici i iskazali svoju “solidarnost” sa Francuskom pozivajući na “dijalog između zajednica i religija”.\n“Osuđujemo nastrožim izrazima te napade koji takođe predstavljaju napade na naše zajedničke vrijednosti. Pozivamo vođe cijelog sveta da rade na dijalogu i razumijevanju između zajednica i religija, a ne na podjelama”, navodi se u zajedničkom saopštenju koje je na svom Tviter nalogu objavio predsjednik Evropskog savjeta Šarl Mišel.\nOni su naveli da su “šokirani i rastuženi zbog terorističkih napada u Francuskoj”.\n“Ujedinjeni smo i čvrsti u našoj solidarnosti sa Francuskom, francuskim narodom i vladom, u našoj zajedničkoj i trajnoj borbi protiv terorizma i nasilnog ekstremizna”, navodi se u saopštenju.


MLADI EVROPSKI SOCIJALISTI: IZBEGLICE SU DOBRODOŠLE\n“Svakim danom osećamo se sve manje ponosnim što smo Evropljani i Evropljanke kada u svojim liderima i vladama vidimo manjak humanosti”\nLideri i liderke organizacija članica Mladih evropskih socijalista iz cele Evrope ocenili su u otvorenom pismu na Dan Evrope da današnji dan ne treba slaviti, već da umesto toga treba tugovati za hiljadama koje su umrle i mnogima koji umiru u Mediteranskom moru i duž “evropske rute”.\nU pismu se navodi da svakim danom dostojanstvo Evrope deluje sve dalje, s obzirom na, kako se ocenjuje, kompletno slepilo vlada suočenih sa ovom velikom humanitarnom krizom.\n“Svakim danom osećamo se sve manje ponosnim što smo Evropljani i Evropljanke kada u svojim liderima i vladama vidimo manjak humanosti, i odluku da postignu dogovor sa autoritarnom turskom vladom umesto da preuzmu odgovornost”, navodi se u pismu koje je potpisalo 28 lidera i liderki.\nU njemu se poručuje i da oni odbijaju takvu situaciju i ne prihvataju ponovno postavljanje granica, koje ne samo da ograničavaju šanse mladih u Evropi, već izazivaju i ugrožavaju ljudska prava na čijim osnovama je EU sagrađena.\n“Ne prihvatamo ekstremno desničarku retoriku koja zaokuplja ceo politički spektar, i i dalje ćemo se boriti za ideje jednakosti i solidarnosti među narodima”, poručuje se u pismu.\nU njemu se pita koliko će još dece i žena biti prisiljeno da ide najopasnijim putevima zato što su evropske vlade ukinule i ograničile mogućnost ujedinjenja porodica i koliko će još žena i muškaraca biti primorano na prostituciju jer je to jedini način da prežive, dok vlade ne omoguće tražiocima azila da žive u dostojanstvu na našem kontinentu.\n“Koliko ćemo još videti umrlih dok naše vlade ne kažu ‘Izbeglice su dobrodošle’”, dodaje se u pismu.\nLideri i liderke organizacija članica Mladih evropskih socijalista istakli su da danas sa razočarenjem i besom vide da se većina evropskih vlada ne ponaša u skladu sa ključnim principima na kojima je EU izgrađena: humanošću, slobodom i solidarnošću među narodima. Još gore od toga, dodali su, kontinent se ponaša kao da u sopstvenoj istoriji nije video dovoljno tragedija, ili kao da sve to nema nikakve veze sa međunarodnom situacijom koja je dovela do toga da toliko porodica napusti svoje zemlje.\nOni su poručili i da neće ostati nemi i da odbijaju dramatičnu situaciju, jer znaju da postoji drugačiji put.\n“U proteklim nedeljama bili smo u kampanji širom Evrope i poručili ‘Izbeglice su dobrodošle’. Širenjem naše poruke po Evropi, naš cilj je da fokus debate umesto straha postane odgovornost: želimo da Evropa razmotri priliv izbeglica kao moralnu obavezu i priliku. Tražimo od svih Evropljana i Evropljanki da to kažu zajedno sa nama”, poručili su.\nOni su od evropskih vlada tražili da konačno usvoje i primene fer i humanu politiku azila tako što će otvoriti više legalnih ruta kako bi sprečile masovne smrti na Mediteranskom moru, poštovati međunarodno pravo i u skladu sa time omogućiti izbeglicama da traže azil u zemlji koju izaberu a ne tamo gde im je rečeno da moraju.\nU pismu se traži i zaustavljanje ograničenja spajanja porodica koje žene i decu tera na put i stvaranje hiljade javnih poslova i poslova u civilnom društvu u Evropi u oblasti prihvatanja izbeglica i politike integracije.\nLideri i liderke su tražili i pokretanje hitne konferencije država članica kako bi se harmonizovalo i reformisalo evropsko zakonodavstvo o izbeglicama, primenu sankcija protiv onih zemalja koje odbijaju da prihvate izbeglice ili ih zlostavljaju, kao i borbu protiv uzroka.\nUpišite tekst * 4 + = eleven


Mahmutović: Novopazarski atletičari dobijaju bolje uslove - SandzakHaber.Net , Sandžačke Internet Novine !\nNaslovna Sport Atletika Mahmutović: Novopazarski atletičari dobijaju bolje uslove\nMahmutović: Novopazarski atletičari dobijaju bolje uslove\nOd Redakcija - 25. Jula 2013. 0 216 Podeli na Fejsbuku\ntweet Gradonačelnik Novog Pazara Meho Mahmutović obećao je danas članovima Atletskog kluba u ovom gradu da će vrlo brzo dobiti pristojnu svlačionicu, koju do sada nisu imali, već su koristili drvenu baraku na Rekreacionom centru.\nOn je novinarima rekao da će novopazarska Uprava carine u trajno vlasništvo ustupiti atletičarima kontejner od 12 metara, koji će koristiti za svlačionicu.\n“Ovo je najbolji sportski klub u Novom Pazaru, a evropska prvakinja u ovom sportu Amela Terzić je trenutno najveće atletsko ime u Srbiji. Pokušaćemo da nastavimo da pomažemo ovom klubu, iako je sada mnogo teža finansijska situacija nego ranije. Iz carine su obećali da će obezbediti prostor za svlačionicu, a mi ćemo nastaviti da stipendiramo Amelu i da obezbedimo bolje uslove svim atletičarima, jer oni to postignutim rezultatima i zaslužuju”, rekao je Mahmutović.\nOn je podsetio da je grad Terzićevoj pre izvesnog vremena dodelio plac od četiri ara, a da od Atletskog saveza očekuje da sa svoje strane ispoštuje dogovor.\nMahmutović je istakao da je od predstavnika Vojske Srbije tražio deo Vojničkih livada, u blizini kasarne u ovom gradu, koji bi mogao da se pretvori u atletski stadion.\n“Nadam se da će nam oni izaći u susret i da će ovaj grad i naši atletičari konačno imati svoj prostor za treninge kakve zaslužuju”, kaže Mahmutović.\nTrener Rifat Zilkić smatra da obzirom na rezultate koji njegovi atletičari postižu na brojnim svetskim, evropskim i balkanskim takmičenjima zaslužuju bolje uslove.\n“Potrebna nam je osim grada i pomoć države, jer bi izgradnja atletskog stadiona bila kapitalna za celu regiju. Naše ambicije su velike, obećavamo još bolje rezultate”, rekao je Zilkić.\nKLJUČNE REČIak novi pazaramela terzicedin zukovicmahmutovicmeho mahmutovicnovi pazarrifat zilkicsandzak PODELI\ntweet Prethodni tekstPomoć u hrani tokom RamazanaSledeći tekstTandem Ljajić – Gomes trese mreže Redakcija\tPOVEZANE OBJAVEVIŠE OD AUTORA